Hebs edilen icra bascisinin emisi oglu: "Qanun qarsisinda cavab vermelidir" - Azadliq Xeber\nHebs edilen icra bascisinin emisi oglu: "Qanun qarsisinda cavab vermelidir"\nHəbs edilən icra başçısının əmisi oğlu: "Qanun qarşısında cavab verməlidir"\n“Kürdəmir Rayon İcra Hakimiyyətinin sabiq başçısı Ceyhun Cəfərov mənim əmim oğludur. Lakin o, qanun çərçivəsində həbs olunubsa, günahları varsa, qanun qarşısında cavab verməlidir”.\nBunu “Report”a açıqlamasında Azərbaycan Həmkarlar İttifaqları Konfederasiyasının (AHIK) Aparat rəhbəri, Konfederasiyanın katibi, İctimai Televiziya və Radio Yayımları Şirkətinin Yayım Şurasının üzvü Həsən Cəfərov deyib.\n“ Əlbəttə, rüşvətxorluğa da, korrupsiyaya da mənim münasibətim həmişə mənfi olub. Dövlətimizin də bu sahədə keçirdiyi tədbirləri, gördüyü işləri təqdirəlayiq hesab edirəm. Yəni cəmiyyətimiz üçün xeyirli olmayan, ziyanlı bir vərdişlərin kökü kəsilməlidir. Münasibətim ancaq belə ola bilər. Əmim oğlu olsa da, qanunazidd hərəkətlər edibsə, qanun qarşısında da cavabını alacaq. Vəzifəsindən sui-istifadə edən, qanunsuzluqlar edən, rüşvət alanların hamısı cəzasını çəkməlidir. Qanun qarşısında hamı bərabərdir”, – H.Cəfərov bildirib.


Individual barrier sisteminin satısi Bakida\nIndividual barrier sisteminin satısi\nElan nömrəsi: 523171\nQiyməti 350 Azn\n☆Individual barrier sistemi ☆055 245 89 79☆\nBarrier (slaqba um) sisteminin innovasion bir novunu size teqdim edirik: ind ividual slaqbaum. Bu sistem size park yerinizde kenar masinl arin saxlanilmasinin qarsini almaga komek edir. Istifadesi c ox asan olan individual slaqbaumlar yalniz size mexsus olur. Pult vasitesi ile idare olunur.\nBaxılıb: 156 , Tarix: 22.09.2020 Göndər\nNərd taxta.alov qullesi\nRus dili kursu.ingilis dili kursu\nNərd Taxta satılır. ulduz\n☆☆Nəzarət kameralarının quraşdırılması☆☆\nDefn masini cenaze masini mersedes viyano002\n✺Ev ucun musahide kameralarinı satiram\n✺Nəzarət kameraları sifarisi\nBarmaq izi kecid sistemi satısı\nev alqi satqisi ev elanlari unvan.az kiraye evler kurslar h2h az elanlar salon avadanliqlari vitrin lolofo .az avtamobil masazirda satilan evler kombi ustasi kondisioner ustasi kurslar masin nomreleri ayfon 6 tezbazar.az


İnsan başında elmə məlum olmayan iki orqan aşkarlandı - Hürriyyət\nEv Aktual İnsan başında elmə məlum olmayan iki orqan aşkarlandı\n14:19 - 24 Oktyabr, 2020\nNiderlandın Xərçəng İnstitutunun alimləri insan başının içərisində elmə məlum olmayan və tüpürcək vəzilərinə bənzəyən iki orqan aşkarlayıb. Lenta.ru-nun məlumatına görə, bununla bağlı tədqiqat “Radiotherapy and Oncology” jurnalında dərc edilib.\nYeni orqanlar həkimlər tərəfindən təsadüfən – prostat xərçəngi olan xəstəni skanerlə müayinə edərkən aşkarlanıb. “Tədqiqatda vurğulanan iki orqan tüpürcək vəzlərinin bütün xüsusiyyətlərinə sahibdir”, – deyə araşdırmanın aparıcı müəllifi, ağız boşluğu cərrahı Matteys Valstar deyib. Onun sözlərinə görə, bu orqana “boru vəzilər” adı verilib.\nNiderland Xərçəng İnstitutundan olan rentgenoloq-onkoloq Vauter Vogel kəşf barədə danışıb. “İnsanın üç dəst tüpürcək vəzisi var, amma bu yerdə deyil. Tüpürcək vəzləri mikroskopik ölçüdə kiçikdir. Onlardan təxminən mini selikli qişa üzərində bərabər paylanıb. Buna görə də bunu aşkarladığımızda təəccübümüzü təsəvvür edin!”- deyə mütəxəssis şərh edib.\nTədqiqat haqqında hesabatda bildirilir ki, “boru vəziləri” əvvəllər heç bir mənbədə təsvir olunmayıb.\nƏvvəlki məqaləYeni iPhone 12-lərin zəif tərəfi açıqlandı\nNövbəti məqalədəNATO-nun keçmiş komandanı Harri Tabax Paşinyana üz tutdu: “Ordunu aşkar qırğına aparmaq axmaqlıqdır”\n“COVID-19-un fəsilliyinin olması barədə dəqiq məlumat yoxdur” – Baş infeksionist\n“Ağdamda dəymiş ziyanın qiymətləndirilməsi işləri aparılır” – Prezidentin xüsusi nümayəndəsi


“AXCP-nin qanunsuz maliyyələşdirilməsi haqqında” iş üzrə məhkəmədə “AXCP-nin qanunsuz maliyyələşdirilməsi haqqında” iş üzrə məhkəmədə\n“AXCP-nin qanunsuz maliyyələşdirilməsi haqqında” iş üzrə məhkəmədə\nBakı Ağır Cinayətlər Məhkəməsində "AXCP-nin qanunsuz maliyyələşdirilməsi haqqında" adlanan iş üzrə proses davam edir.\nXatırladaq ki, məhkəmə qarşısında üç fəal- partiya Rəyasət Heyətinin üzvü Aqil Məhərrəmli, Nərimanov rayon şöbəsinin rəhbəri Babək Həsənov, Gənclər Komitəsinin fəalı Ruslan Nəsirli, həmçinin sahibkar Saleh Rüstəmov və onun qardaşı oğlu Vidadi Rüstəmli dayanıb.\n2018-ci il mayın 26-da Baş Prokurorluq onların AXCP-nin "qanunsuz maliyyələşdirilməsi" ittihamı ilə həbs olunduğunu bildirib. Həbs olunanlar qanunsuz sahibkarlıq, cinayətkar yolla əldə edilmiş pulların yuyulması və s.ittiham olunublar.\nAXCP qanunsuz maliyyələşmə ittihamını rədd edib. Həbs olunanlar hüquq müdafiəçiləri tərəfindən siyasi məhbuslar kimi tanınıblar.\nYanvarın 29-da proses şahid ifadələrinin dinlənilməsinə başlanılıb. Zalda ABŞ səfirliyinin nümayəndəsi və RF səfirliyinin konsul şöbəsinin müşaviri Vladimir Timoşenko iştirak edib.\nŞahid Tural Mehdixanov bildirib ki, 2016-cı ildən başlayaraq RF-dən Bakıya pul köçürüb. 2016-cı idə müttəhim Vidadi Rüstəmliyə 4 min dollar, 2017-ci ildə 4 min dollar və 175 min diollar verib.\nV.Rüstəmli deyib ki, 175 min dollar ona ev almaq üçün göndərilib.\nMüdafiə tərəfinin suallarını cavablandıran T.Mehdixanov etiraf edib ki, istintaqın əvvəlində müttəhim qismində cəlb olunub.\nDigər üş şahid - Elçin Əsgərbəyli, Cavid Məsinli və Cavanşir Abuşov Rusiyada kiçik bizneslə məşğul olduqlarını bildiriblər. Onlar ifadə veriblər ki, bir neçə dəfə mobil telefon vasitəsilə Rusiya "Sberbank"ında hesaba 1000-3000 (20-60 manat) pul köçürüblər.\n"Ramazan ayı idi, öz əməkhaqqımdan siyasi məhbus ailələrinə kömək üçün 3000 rubl pul köçürdüm", - C. Məsinli deyib.\nC. Abuşov isə 5 ay ərzində hər dəfə 1000 rubl (20-22 manat) olmaqla yardım etdiyini deyib.\nMəhkəmə iclasından sonra AXCP sədri Əli Kərimli jurnalistlərə bildirib ki, proses hakimiyyətin ifşası ilə nəticələnir.\n"Bu şəxslərə çirkli pulların yuyulması ilə ittiham irəlui sürülüb. Guya çirkli pulların bankdankənar vasitələrlə daşınması baş verib. Bu işlə məşğul olan adam bu gün məhkəmədə ifadə verdi ki,onun işi məhz budur. "Mənə Rusiyadan deyirdilər ki, kimə isə pul çatdır, mən də aparıb ona nağd şəklində pul çatdırırdım". Bu işlə məşğul olan adam şahid kimi ifadə verir, hansı ki peşəkar olaraq neçə illərdir ki, Moskvadan Bakıya qeyri-qanuni pul köçürmələri edir. Pul köçürmələrini həyata keçirən adam azadlıqdadır, amma ondan burada öz halal pulunu alan adam həbsdədir", - Ə.Kərimli deyib.\nMəhkəmə prosesi yanvarın 30-da davam edəcək.\nER Prezidenti DQ münaqişəsinin sülh yolu ilə həllində Baş nazir və Xarici işlər nazirinin siyasətini tam dəstəkləyir\nRəsul Cəfərov: Strasburqun mesajı aydındır - siyasi məhbusların hamısı azad edilməlidir\nArtsax Respublikanın ilk dövri hesabatı BMT-də yayılmışdır\nRauf Mirqədirov: Hazırkı hakimiyyətin mahiyyəti dəyişməyib\nErmənistan və Rusiya birgə təlimlərin intensivliyi artırılacaq


Sentyabrın 1-də Azərbaycan neftinin qiymətləri azalıb\nEnergetika 2 Sentyabr 2014 13:00 (UTC+04:00)\nAzərbaycan, Bakı, 2 sentyabr /Trend, müxbir Emil İsmayılov/\nCIF bazisi üzrə İtaliyanın Augusta limanı şərtləri ilə Azərbaycanın yüngül neftinin qiyməti sentyabrın 1-də 103,15 dollar/barel təşkil edib.\n1997-ci ildən yüngül neft hasil edən ARDNŞ-dən (Azərbaycan Respublikası Dövlət Neft Şirkəti) çərşənbə axşamı Trend-ə verilən məlumata görə, bazar ertəsi neftin qiyməti cümə gününə nisbətən 0,17 dollar/barel azalıb.\nARDNŞ-dən bildiriblər ki, Türkiyənin Ceyhan limanı şərtləri ilə FOB basizi üzrə Azərbaycanın yüngül neftinin qiyməti sentyabrın 1-də 102,26 dollar/barel təşkil edib ki, bu da əvvəlki qiymətdən 0,16 dollar/barel azdır.\nNovorossiysk limanından yüklənən URALS neftinin qiyməti sentyabrın 1-də 100,02 dollar/barel təşkil edib ki, bu da əvvəlki qiymətdən 0,22 dollar/barel azdır.\nŞimal dənizindən hasil edilən "Brent Dated" etalon növlü neftin qiyməti sentyabrın 1-də 101,43 dollar/barel təşkil edib. Bu, əvvəlki qiymətdən 0,11 dollar/barel azdır.


Hikmət Hacıyevdən Daşkəsəndəki meşə yanğını ilə bağlı AÇIQLAMA - Modern.Az Azərbaycan və dünya xəbərləri\n26 Oktyabr 2020, 15:57 | HADİSƏ\n“Humanitar atəşkəsi açıq şəkildə pozan Ermənistan silahlı qüvvələri Azərbaycanın Daşkəsən rayonunu atəşə tutub.”\nModern.az-ın məlumatına görə, bu barədə Azərbaycan Prezidentinin köməkçisi - Prezident Administrasiyasının Xarici siyasət məsələləri şöbəsinin müdiri Hikmət Hacıyev “Twitter”də bildirib.\nO qeyd edib ki, nəticədə meşə yanğını baş verib.\nH.Hacıyevin sözlərinə görə, Fövqəladə Hallar Nazirliyinin əməkdaşları yanğını söndürmək və Ermənistanın törətdiyi ekoloji terroru minimuma endirmək üçün ərazidə fəaliyyət göstərirlər.\n“Xoşbəxtlikdən vətəndaşlar arasında itki yoxdur”, - deyə Prezidentin köməkçisi vurğulayıb.


Yığmamız Makedoniyaya uduzub\n17 yaşadək futbolçulardan ibarət Azərbaycan yığması Bosniya və Herseqovinada təşkil olunan UEFA İnkişaf turnirində iştirak edir. Goal.az xəbər verir ki, millimiz turnir çərçivəsində bu gün ilk oyununa çıxıb. Komandamız Makedoniyadan olan həmyaşıdları ilə qarşılaşıb və görüş rəqibin 2:0 hesablı qələbəsi ilə nəticələnib. U-17 turnirdə növbəti oyununu aprelin 13-də Xorvatiyaya qarşı keçiricək. Son qarşılaşma isə aprelin 15-də ev sahibi Bosniya və Herseqovina ilə olacaq.\nStrootman: "Əsas məqsədimiz finala vəsiqə qazanmaqdır"\n"Roma"nın Çempionlar Liqasında "Barcelona"nı məğlub etməsi böyük əks-səda doğurub. Goal.az xəbər verir ki, matçdan sonra "canavarlar"ın yarımmüdafiəçisi Kevin Strootman bunları deyib:\n8 afrikalı idmançı "fərarilik edib"\nAvstraliyanın Qold-Koste şəhərində keçirilən Birlik Oyunlarında Kamerun yığmasının 8 idmançısı yoxa çıxıb. Goal.az xəbər verir ki, Afrika ölkəsinin rəsmiləri atletlərin düşərgədən qaçdıqlarını təxmin edirlər. Rəsmi açıqlamada Kamerun yığmasının Oyunlarda iştirak etmək üçün Avstraliyaya gələn 24 idmançısından 8-nin itdiyi bildirilir. Onlardan 3-ü aprelin 8-də, 2-si isə ertəsi gün yığmanın düşərgəsini tərk edib. Aprelin 10-da isə daha 3 atlet öz otağına qayıtmayıb.\nKramnik ShamkirChess2018 turnirinə qatılmayacaq\nVüqar Həşimovun xatirəsinə həsr olunan “ShamkirChess 2018” superturnirin iştirakçıları siyahısında dəyişiklik edilib. Goal.az xəbər verri ki, sabiq dünya çempionu Vladimir Kramnik Təşkilat Komitəsinə məktub ünvanlayıb. Rusiyalı şahmatçı Almaniyanın paytaxtı Berlində keçirilmiş İddiaçılar Turnirindən sonra bir müddət istirahətə ehtiyacı olduğunu bildirib. Buna görə də Kramnik “ShamkirChess 2018”dən onu başqa şahmatçı ilə əvəzləməyi xahiş edib.\nİŞİD-dən Rusiya mundialına görə təhdid\nİŞİD 2018-ci il dünya çempionatı zamanı Rusiyanı terror aktları ilə hədələyib. Goal.az xəbər verir ki, təhdidin yer aldığı fotoları terror qruplaşmasına yaxınlığı ilə seçilən "Wafa Media Foundation" Telegram sosial şəbəkəsində yayaımlayıb. Burda RF prezidenti Vladimir Putinin Suriyada Bəşər Əsədə dəstək verməsi pislənir.\n"Fenerbahçe"nin futbolçusuna 15 milyon avroluq təklif\n"Fenerbahçe"nin ötən yay "Zenit"dən transfer etdiyi Julianoya Bundesliqadan maraq var. Goal.az xəbər verir ki, "Bayer Leverkusen" braziliyalı havbekə görə 15 milyon avro ödəməyə hazırdır. "Aspirinlər" növbəti mövsüm Çempionlar Liqasında oynamaq üçün möhkəm heyət formalaşdırmağa çalışır.\nPele dünya çempionatına gəlməyəcək\nDünya futbolunun əfsanəsi Pele Rusiyada keçiriləcək dünya çempionatına qatılmaqdan imtina edib. Goal.az xəbər verir ki, 78 yaşlı veteran hücumçu səhhətindəki problemlə əlaqədar DÇ-2018-in oyunlarına gedə bilməyəcək.\n"Manchester United" 28 yaşlı müdafiəçi ilə maraqlanır\n"Manchester United" sol cinah müdafiəçisi axtarır. Goal.az xəbər verir ki, "qırmızı şeytanlar" "Southampton"un futbolçusu Rayan Bertranı gözaltı edib. Rəhbərlik hesab edir ki, 28 yaşlı futbolçu Joze Mourinyonun oyun tərzinə uyğun gəlir. İngilis müdafiəçinin transfer dəyəri 25 milyon funt göstərilir. Bertranı "Manchester City" də heyətində görmək istəyirdi.\nXama Billatın "Qarabağ"a transferi baş tutmayıb\nCənubi Afrika Respublikasını (CAR) təmsil edən "Mamelodi Sundowns" klubunun futbolçusu Xama Billiatın "Qarabağ"a keçidi baş tutmayıb. Goal.az xəbər verir ki, bu barədə yerli mətbuat məlumat yayıb. İddiaya görə "Qarabağ" zimbabveli hücumçunu heyətinə qatmaq üçün ilkin müqavilə təklif edib. Lakin razılıq əldə olunmayıb. Hazırda Billiat digər variantları nəzərdən keçirir. 28 yaşlı forvardın hazırkı müqaviləsi iyunun 30-da başa çatacaq.\n"Roma"nın prezidenti fonata tullanıb\n"Roma" Çempionlar Liqasının /4 final mərhələsində sürrizə imza ataraq "Barcelona"nı 3:0 məğlub edərək yrımfinala vəsiqə qazanıb. Klubun prezidenti Ceyms Palotta bu qələbəni azarkeşlərlə qeyd edib. Goal.az xəbər verir ki, o, Piazza del Popolo məntəqəsində yerləşən fontana baş vurub. Bu görüntüər sosial şəbəkələrdə marağa səbəb olub.\nCənubi Koreya millisinə ayrılan mükafatın həcmi açıqlanıb\nCənubi Koreya millisinin 2018-ci il dünya çempionatına çıxmasına görə futbolçulara ayrılan mükafatın həcmi açıqlanıb. Goal.az xəbər verir ki, yerli federasiya yığma üzvlərinə 2.4 milyard von (2.24 mln dollar) ödədiyini bildirib. Dünya çempionatının seçmə mərhələsində ən azı 1 dəfə milliyə dəvət alan istənilən futbolçuya bu mükafatdan pay çatacaq. Eyni zamanda futbolçular komandanın mundiala vəsiqə qazanmasında oynadığı rola görə 4 qrupa bölünəcək. Ən aparıcı oyunçular şəxsi büdcəsini 80 mln von (75 min dollar), 2-ci qrup 60 mln von (56 min dollar), 3-cü qrup 40 mln von (37 min dollar), son qrupa daxil olanlar isə 30 mln von (28 min dollar) zənginləşdirəcək.\nAzərbaycan Kubokunda yarımfinalın 2 oyununa təyinatlar\n"Chelsea"nin yeni transfer hədəfi\nMövsümlərarası fasilədə yarımmüdafiə xəttini gücləndirmək fikrndə olan "Chelsea"nin yeni transfer hədəfi var. Goal.az xəbər verir ki, "zadəganlar" "Nice" klubunun futbolçusu Jan-Mişel Seri ilə maraqlanır. 26 yaşlı havbeki bir müddət öncə "Barcelona" və "Manchester City" də izləyirdi. 2015-ci ildən "Nice"nın şərəfini qoruyan futbolçunun transfer dəyəri 40 milyon avro göstərilir. Bu mövsüm Kot-d`İvuar millisinin üzvü Fransa Liqasında 25 oyuna çıxıb və 1 qol vurub.\nBelçikalı azarkeşləri dünya çempionatı zamanı 5 polis müşaiyət edəcək\n2018-ci il dünya çempionatı öncəsi bir sıra Avropa ölkələrinin narahatlığı davam edir. Goal.az xəbər verir ki, Belçika azarkeşləri müşaiyət etmək üçün 5 polis əməkdaşının xidmətindən yararlanacaq. Belçikanın Rusiyadakı səfiri Jan-Artur Rejibo 2 polisin Moskvada olacağını, 3-nün isə millinin oyunlarını keçirdiyi digər şəhərlərə yollanacağını qeyd edib. Qərbi avropalılar qrup mərhələsində İngiltərə, Tunis və Panama ilə qarşılaşacaq. Təhlükəsizlik işçiləri əsas diqqəti İngiltərə ilə Kalininqradda baş tutacaq oyuna yönəldəcək. Tunislə matç Moskva, Panama ilə qarşılaşma isə Krasnodarda keçiriləcək.\nBuffon: "O dünya futbolunun ən lazımlı oyunçusudur"\nJuventus-un qapıçısı Canluici Buffon Real-la Çempionlar Liqasının 1/4 final cavab oyunu ilə bağlı fikirlərini bölüşüb.\nKlopp: "Barcelona-nın məğlubiyyətini eşidəndə zarafat olduğunu düşündüm"\nLiverpool-un baş məşqçisi Yurgen Klopp Çempionlar Liqasaının 1/4 final mərhələsində səfərdə Manchester City-yə 2:1 hesabıyla qalib gələrək yarımfinala yüksəldikləri oyundan sonra açıqlama verib.\nQarabağ-dan Roma-ya təbrik: "Bizi məğlub etmək Barcelona-nı udmaqdan çətindir"\nÇempionlar Liqasının 1/4 final mərhələsində Roma ilk matçda 1:4 hesabıyla məğlub olduğu Barcelona-nı qəbul edib. "Canavarlar" qonaqlara 3:0 hesabıyla qalib gələrək yarımfinala adlayıb.\nSərbəst güləş yığmamız Vətəndə\nABŞ-ın Ayova şəhərində keçirilən sərbəst güləş üzrə Dünya Kubokunda ikinci yeri tutan Azərbaycanın sərbəst güləş yığması Vətənə dönüb.\nQvardiola hakimdən narazı qalıb\nManchester City Çempionlar Liqasının 4/1 finalının cavab oyununda da Liverpool-a (1:2) məğlub olaraq, turnirlə vidalaşıb.\nAlleqridən Real-la oyun öncəsi iddialı açıqlama\nİtaliyanın Juventus klubunun baş məşqçisi Massimiliano Alleqri Çempionlar Liqasının ¼ final matçı çərçivəsində Real ilə keçiriləcək cavab qarşılaşması haqqında fikirlərini bölüşüb.\nRoma-nın prezidenti: "Qarabağ və Barcelona ilə oyundakı qol sevinci eyni idi"\n"Bu, ən gözəl qələbə, fantastik gecədir".\nBarcelona prezidenti üzr istədi\nİspaniyanın Barcelona klubunun prezidenti Jozep Mariya Bartomeu komandanın Çempionlar Liqasında mübarizəni dayandırmasına münasibət bildirib.\nRoma 34, Liverpool 10 il sonra\nİtaliyanın Roma klubu 34 ildən sonra ilk dəfə hazırda Çempionlar Liqası adlanan Avropanın ən nüfuzlu klub turnirinin yarımfinalına yüksəlib.\nÇempionlar Liqasında son yarımfinalçılar müəyyənləşəcək\nBu gün futbol üzrə Çempionlar Liqasında 1/4 final mərhələsinə yekun vurulacaq.\nErmənistan millisinə yeni baş məşqçi\nErmənistan milli komandasının yeni baş məşqçisi müəyyənləşib. Goal.az xəbər verir ki, bu vəzifə 5 ildən sonra yenidən Vardan Minasyana həvalə olunub. Ermənistan Futbol Federasiyasının prezidenti Ruben Hayrapetyanın irəli sürdüyü təklifi İcraiyyə Komitəsinin bütün üzvləri yekdilliklə dəstəkləyib.\n"Müntəzəm oynamasan belə, "Bavariya"nın təklifindən imtina etmək olmaz" - MÜSAHİBƏ\n"Bayern Munchen"un qapıçısı Sven Ulrayx bir sıra sualları cavablandırıb. Goal.az müsahibəni təqdim edir.\nQomis "Galatasaray"da ilin ən yaxşısı seçildi\n"Galatasaray"da "ilin idmançısı" mükafatının qalibi müəyyənləşib. Goal.az xəbər verir ki, bu nominasiyada futbol klubunun hücumçusu Bafetimbi Qomis qalib olub. "Türk Telekom" stadionunda təşkil olunan mərasimdə Qomisə mükafatı klubun prezidenti Mustafa Cengiz və Metin Öztürk təqdim edib.\nAvropa Liqasında 1/4 final oyunlarına təyinatlar\nAvropa Liqasının 1/4 final mərhələsində keçiriləcək cavab oyunlarına hakim təyinatları açıqlanıb. Goal.az xəbər verir ki, turnirin favoritlərindən "Arsenal"ın oyunu alman, "Atletico"nun oyunu isə serb hakimlərə həvalə olunub.\nSuperliqanı ilk tərk edən klub müəyyənləşdi\nFutbol üzrə Türkiyə Superliqasında bu mövsümün yekunlarına görə elitanı tərk edən ilk klubun adına aydınlıq gəlib.\n"Futbolçuların hamısı bir-birinə hörmət etsə, hamı kapitan kimi sayılar" - MÜSAHİBƏ\n"Neftçi" klubunun futbolçusu Rəşad Sadiqovun "Report"a müsahibə verib. Goal.az müsahibəni təqdim edir.\nVinisius: "Dünyanın ən böyük klubunda oynayacam"\n"Flamengo"nun 17 yaşlı yarımmüdafiəçi Vinisius Juniorun "Real"a transferi rəsmiləşsə də, onun Madridə nə zaman gedəcəyi hələ dəqiq deyil. Goal.az xəbər verir ki, gənc futbolçu bu məsələ ilə bağlı fikirlərini bölüşüb.


Müsavatçıya bəraət tələbi – Novator.az\nMüsavat Partiyasının üzvü Azad Həsənova çıxarılmış hökmdən şikayət verilib. Avqustun 29-da Novator.az-a danışan vəkil Osman Kazımov deyib ki, Azad Həsənov cinayət törətməyib, siyasi motivlərlə məhkum edilib: “Biz Azad Həsənova bəraət istəyirik və bunun üçün Bakı Apellyasiya Məhkəməsinə üz tutmuşuq”.\n2003-cü ildən Müsavat Partiyasının üzvü olan 35 yaşlı Azad Həsənov 2014-cü ilin fevralında Azərbaycandan mühacirət edib və ailəsi ilə birgə Litvadan siyasi sığınacaq alıb. 2018-ci ilin payızında o, ağır xəstələnən atasına baş çəkmək üçün Azərbaycana gələrkən oktyabrın 11-i Bakıda həbs edilib. Müsavatçıya Cinayət Məcəlləsinin 234.4.3-cü (qabaqcadan əlbir olan bir qrup şəxsin və ya mütəşəkkil dəstənin qanunsuz olaraq külli miqdarda narkotik vasitələri, psixotrop maddələri və ya onların prekursorlarını hazırlaması, istehsal etməsi, saxlaması, daşıması, göndərməsi və ya satması) maddəsi ilə ittiham verilib.\nBu il fevralın 11-dən Bakı Ağır Cinayətlər Məhkəməsində iş üzrə proses keçirilib. Avqustun 5-də məhkəmə ittihamı yumşaldıb. Satış məqsədi olmadan qanunsuz olaraq narkotik vasitələri və ya psixotrop maddələri şəxsi istehlak miqdarından artıq miqdarda əldə etmə, saxlama, hazırlama, emal etmə, daşımada təqsirli bilinən Azad Həsənov 1 il həbs cəzası təyin edilib, ancaq o, şərti cəza ilə azadlığa buraxılıb.


Adalet.az | “Hücum xətti üçün bəzi futbolçularla danışıqlar gedir” – Rəşad Sadıqov Adalet.az | “Hücum xətti üçün bəzi futbolçularla danışıqlar gedir” – Rəşad Sadıqov Adalet.az | Ədalət -\n3960 | 2018-07-09 17:53\n"Qarabağ”ın kapitanı Rəşad Sadıqov Qol.az-a müsahibə verib. Avstriya toplanışını dəyərləndirən təcrübəli müdafiəçi yeni transferlər və Çempionlar Liqasının 1-ci təsnifat mərhələsində "Olimpiya” ilə Sloveniyada keçiriləcək ilk oyun haqda da fikirlərini bölüşüb.\n- 20 günə yaxındır ki, Avstriyada təlim-məşq toplanışı keçiririk. Ümumən hər şey qaydasındadır. Yetərincə məşq edib, yoxlama görüşləri keçirdik. İstədiyimiz kimi alınmayan şeylərdən biri o oldu ki, komanda tam formalaşmadı. Transferlərimiz, bəzi futbolçularımız düşərgəyə bir az gec qoşuldu. Bəzi transferlər isə tamamlanmayıb. Bu baxımdan bir az çətinlik oldu. İstərdik ki, toplanışın əvvəlindən tam heyətlə hazırlaşaq. Amma bu dəqiqəq futbolda da görürsən ki, hər şey istədiyin kimi alınmır. Xüsusilə transfer dönəmində bir çox komandalar istədiyi futbolçuları almaqda çətinlik çəkirlər. Biz də eyni çətinliyi yaşayırıq. Bilirsiniz, mövsümün sonunda "Qarabağ”dan bir çox oyunçu getdi. Onların yerini doldurmaq asan deyil. Artıq neçə ildən sonra "Qarabağ”da yenilənmə gedir, bu prosesi yaşayırıq. Maksimum səviyyədə çalışırıq ki, bu dövrü yaxşı keçək.\n- "Qarabağ” Avstriya toplanışı ərzində keçirdiyi 4 yoxlama oyununda qələbə qazana bilmədi və cəmi 2 qol vurdu. Bu amil hansısa narahatlığa əsas verirmi?\n- "Qarabağ” yay transfer dövründə heyətini 6 yeni futbolçu ilə gücləndirib. Yeni oyunçular bir kapitan kimi sizə necə təsir bağışladı?\n- İki gün sonra Çempionlar Liqasının 1-ci təsnifat mərhələsinin ilk oyununda səfərdə "Olimpiya” ilə qarşılaşacaqsınız. Yəqin ki, rəqibi ətraflı şəkildə analiz etmisiniz. Sloveniya klubu haqda nə deyə bilərsiniz?\n- Rəqibi analiz etmişik. Düşünürəm ki, "Olimpiya” haqda nəsə danışmağa ehtiyac yoxdur. Çünki hamı onların nə dərəcədə ciddi rəqib olduğunu bilir. Yaxşı komandadır, heyətlərində səviyyəli futbolçular var. Bizim üçün yeganə problem odur ki, rəqibi tam analiz edə bilmirik. Çünki məşqçi dəyişikliyi baş verib. Yeni məşqçi də öz fəlsəfəsini komandaya yeritməyə çalışır. Ötən ilki komanda ilə indiki arasında fərq var. Böyük olmasa da, bəzi taktiki gedişlərdə fərq hiss olunur. Bizi çox ciddi sınaq gözləyir. Əlimizdən gələni edəcəyik ki, bizim üçün hər şey yaxşı olsun.\nİki cüdoçumuz medalsız qaldı, Heydərov yarımfinalda uduzdu


Azərbaycanda dövlət satınalmaları ilə bağlı qanun yenidən dəyişəcək | Report.az\nAzərbaycanda dövlət satınalmaları ilə bağlı qanun yenidən dəyişəcək\nAzərbaycanda dövlət satınalmaları ilə bağlı qanun yenidən dəyişəcək “Dövlət satınalmaları rəqabət əsaslı olmalıdır”.\n23 Noyabr , 2021 16:06\n“Dövlət satınalmaları rəqabət əsaslı olmalıdır”.\n“Dövlət satınalmaları ilə bağlı xüsusi portal fəaliyyət göstərir. Hazırda onun üzərində təkmilləşdirmə işləri aparılır, dövlət və özəl qurumlar portala inteqrasiya edilir. Çalışacağıq ki, daha səmərəli satınalmaların həyata keçirilməsinə nail olaq. Bundan başqa, ölkə Prezidentinin tapşırığı ilə, beynəlxalq təcrübə nəzərə alınmaqla, dövlət satınalmaları ilə bağlı yeni qanun layihəsi hazırlanır. Hazırda sənədin müzakirəsi gedir və yəqin ki, yaxın zamanlarda təqdim ediləcək”, - deyə o qeyd edib.


2021, 07 May, Cümə, Bakı vaxtı 12:04\nQobu Abşeronun ən qədim kəndlərindən biridir\nKəndin fəal qadınlarından sayılan Şövkət xanımdan soruşanda ki, bu qədər probleminiz var, bəs niyə gedib bələdiyyəyə demirsiniz, suala sualla cavab verir - məgər bələdiyyə var ki? Bələdiyyə bağlanıb axı...\nBakının Qobu kəndində çox adamın xəbəri yoxdur ki, bu ilin dekabrında onların da kəndində bələdiyyə seçkisi keçiriləcək.\nAzərbaycan hökumətinin Avropa Şurası qarşısında bir öhdəliyi də budur ki, bələdiyyələrin səlahiyyətlərini artırsın, onları gücləndirsin. Avropa Şurasının mövqeyi belədir ki, Azərbaycanda yerli – seçilmiş hakimiyyətlərə daha çox səlahiyyət verilməlidir, mərkəzləşdirmə azaldılmalıdır, bu, demokratikləşmə prosesinin bir hissəsidir.\nÖlkədə müstəqil müşahidəçilərin əksəriyyəti deyir ki, bələdiyyə seçkisinə maraq azdır, çünki onlar kasıb və gücsüzdülər.\n10 min nəfərlik Qobu bələdiyyəsinin illik büdcəsi təqribən 40 min dollardır, amma eyni sayda əhalisi olan Türkiyənin İzmirə aid Menemen bələdiyyəsinin büdcəsi bundan təqribən 1350 dəfə böyükdür. Təbii ki, Türkiyədə bələdiyyələrin daha çox səlahiyyətləri var və statusu başqadır. Bu haqda bir azdan.\n... Qədim Qobu kəndi Bakının 10 kilometrliyindədir. Kəndə girən kimi birinci şikayətləri təbii qazın olmamasıdır. İkinci şikayətləri budur ki, 19-cu əsrdən, ulu babalarından qalma hamam dağılıb gedir, baxan yoxdur.\nQobu bələdiyyəsinin sədri Mübariz Bayramov\nDediklərinə görə, kəndin bir hissəsi suyu maşınla alır, mart ayından su gəlmir. Ara yollar torpaq, tozludur. Qobunun təzə qəsəbəsində neçə illərdir ki, şəhər telefonu - sabit telefon yoxdur.\n«Bizi adam saymırlar, gedirik, bələdiyyə qəbul eləmir».\n«Bələdiyyə nə etsin axı, görmür ki, bu yolları, gücü çatan yerləri təmir eləyib, gücü çatmır da, deyir ki, iqtidarsızam».\nBunları deyən köhnə hamamın kölgəsində daldalanan cavanlardır. Deyirlər ki, onlara seçki vaxtı heç bildiriş vərəqəsi də gəlmir, onlar da vaxt ayırıb maraqlanmırlar, onsuz da bələdiyyənin əlindən bir şey gəlmir.\nQanunla bələdiyyələr yerli problemləri həll etmək üçün nəzərdə tutulublar.\n«DEMOKRATİK ALMANİYANI BƏLƏDİYYƏLƏR YARATDI»\n«Şərq Qərb» Araşdırmaları Mərkəzinin sədri Ərəstun Oruclu deyir ki, 2-ci Dünya Müharibəsindən sonra faşist Almaniyasından demokratik Almaniyaya keçidin əsasını bələdiyyə qoydu:\n«Əyalətlər tərkibindəki şəhərlər xeyli dərəcədə nəzarətdən kənar, müstəqil idilər. Belə idarəetmə Almaniyada həm demokratikləşməni, həm də iqtisadiyyatı gücləndirdi».\nƏ.Oruclu deyir ki, Azərbaycan hakimiyyəti bələdiyyələrin güclənməsini istəmir, maraqlıdır ki, bütün resurslar icra hakimiyyəti orqanlarında –təyin olunan şəxslərdə cəmlənsin, çünki onları idarə etmək daha asandır.\n«YARI-AVTORİTAR REJİMLƏR YERLƏRDƏKİ LİDERDƏN QORXURLAR»\nİqtisadi Təşəbbüslərə Yardım Mərkəzinin sədr müavini Rövşən Ağayev deyir ki, yerlərdə bələdiyyələrə etimad yaranması üçün hakimiyyətin siyasi iradəsi olmalıdır:\nQobu kəndinin bələdiyyəsi\n«Azərbaycandakı kimi yarı-avtoritar hakimiyyətlər üçün yerlərdə liderlərin yetişməsi, seçkili orqanların faydalı işləməsi, əhalinin qərar qəbul etməsi qorxulu haldır».\n... Qobu bələdiyyəsi yaranandan bəri sədr Mübariz Bayramovdur. Deyir ki, sakinlərin şikayəti yersizdir, o, əlindən gələni eləyir, indiyə kimi neçə məktəb tikdirib, yolları təmir elətdirib, başqa işlər görüb.\nAmma bələdiyyənin sədri də etiraf edir ki, pul sarıdan korluğu var, o, nə iş görürsə, xeyriyyəçilərin hesabına görür, vergilərdən gələn pulun yox. Bələdiyyə sədri deyir ki, bələdiyyələrə kömək lazımdır:\n«Bakıətrafı kəndlərdə gəlir gətirən sahələr var, bələdiyyələrə kömək olunsa, özləri pul qazanarlar, mən bu məsələni bir neçə dəfə qaldırmışam hökumətin qarşısında».\nBƏLƏDİYYƏLƏR NİYƏ KASIBDIRLAR?\n«Azərbaycan bələdiyyəsi» jurnalının baş redaktoru Vüqar Tofiqli deyir ki, başqa ölkələrdə olduğu kimi, Azərbaycanda da bələdiyyələri varlı və nüfuzlu etmək olar:\n«Bələdiyyələrin maliyyə mənbələri olduqca məhduddur. Onlar indi dörd növ vergi ilə maliyyələşirlər. Bu vergi növləri də o qədər də mənfəət gətirən vergilər deyillər. Məsələn, əmlak vergisinə düşən əmlak növlərinin sayı Bakı və Sumqayıt üzrə cəmi 15-20 faizdir, çünki bu vergi əmlakın bazar qiymətinə görə yox, inventar dəyərinə görə hesablanır».\nVüqar Tofiqli təklif edir ki, hökumət bələdiyyələrə kredit ayırmalıdır, bələdiyyələr özləri müəssisələr yaradıb, iş yerləri açmalıdırlar.\nİqtisadi Təşəbbüslərə Yardım Mərkəzinin eksperti Rövşən Ağayev deyir ki, bələdiyyələrin maliyyə mənbələri barədə hər ölkənin öz təcrübəsi var. Beynəlxalq təcrübədə kənd və qəsəbə yollarının təmirinə və yenidən qurulmasına bələdiyyə nəzarət edir, Azərbaycanda isə Nəqliyyat Nazirliyi. R.Ağayev təklif edir ki, uşaq bağçası və orta məktəblərin, səhiyyə obyektlərinin təsərrüfat işləri nazirliklərdən alınıb bələdiyyələrə verilsin, meliorasiya, irriqasiya məsələləri bələdiyyələrə tapşırılsın.\nYAP-ÇI DEPUTAT: «BƏLƏDİYYƏLƏRƏ ƏLAVƏ MALİYYƏ MƏNBƏYİNİ PREZİDENT VERİR»\nAmma Rövşən Ağayev hesab edir ki, bütün bunlarla yanaşı, Konstitusiyada bələdiyyələrin statusu daha aydın müəyyənləşməlidir:\n«Konstitusiyada yazılıb ki, bələdiyyələr yerli özünüidarə orqanıdır. Amma demokratik ölkələrin təcrübəsində Konstitusiya səviyyəsində tanınır ki, bələdiyyə dövlət hakimiyyətini yerlərdə müəyyən edən, onun funksiyalarını həyata keçirən orqandır. Azərbaycanda da bələdiyyələrin statusu təcili surətdə müəyyənləşməlidir».\nParlamentin Regional məsələlər komitəsinin sədr müavini, hakim Yeni Azərbaycan Partiyasından olan deputat Tahir Rzayev deyir ki, Milli Məclisin payız sessiyasında bələdiyyələrin səlahiyyətlərinin artırılması haqqında qanun layihəsi müzakirə olunacaq. Bu qanunda ümumi şəkildə yazıblar ki, bələdiyyələrə əlavə maliyyə mənbələri verilməsi yaxşı olar. Amma konkret hansı maliyyə mənbələri veriləcək - bu, deputatlardan asılı deyil:\n«Bunu müvafiq icra orqanı müəyyən etməlidir. Prezidentin ayrıca sərəncamı olur, burada mənbələr konkret göstərilir».\nSEÇKİ MƏCƏLLƏSİ BU PAYIZ DA DƏYİŞMƏYƏCƏK\nTahir Rzayev deyir ki, hakimiyyət bələdiyyələrin inkişafını istəyir, amma bələdiyyələrin çoxu zəifdir və az təşəbbüskardır:\n«Qanunvericilik imkan verir ki, onlar layihə ilə hökumətə müraciət edib maliyyə istəsinlər. Amma nadir hallarda buna rast gəlinir».\nEkspert Rövşən Ağayev deyir ki, bələdiyyələrin bu cür təşəbbüslə müraciəti real deyil. Birincisi, bununçün mexanizm yoxdur, ikincisi, Azərbaycanda bələdiyyə sədrini yox, üzvləri seçirlər, ona görə də bələdiyyələr zəif olur:\n«Sədrlərin seçilməməsi də ciddi problemdir, çox hallarda seçkidə ən az səs almış adam da bələdiyyə sədri ola bilir, onu üzvlər öz aralarından seçirlər. Bundan başqa, seçici sədri özü seçsə, sədr də daha çox məsuliyyət hiss edər, vətəndaş da bilər ki, problemini kimə danışacaq».\nAmma deputat Tahir Rzayev deyir ki, Parlamentin payız sessiyasında bununla bağlı Seçki Məcəlləsinə əlavə və dəyişiklik gözlənilmir.\nDekabrda Azərbaycanda üçüncü bələdiyyə seçkisi keçiriləcək. İlk bələdiyyə seçkiləri 1999-cu ildə olub.


İlham Əliyev: Heç vaxt imkan verə bilmərik ki, erməni faşizmi bir daha başını qaldırsın | No Comment\n15 fevral 2021, 14:21\nİlham Əliyev: Heç vaxt imkan verə bilmərik ki, erməni faşizmi bir daha başını qaldırsın\n“Bu, eyni zamanda, ona görə önəmlidir ki, bu gün də Ermənistanda revanşist qüvvələr baş qaldırmağa çalışır. Azərbaycanı növbəti təxribatlarla, növbəti müharibə ilə hədələməyə çalışırlar. Onlar anlamalıdırlar ki, biz hər şeyə diqqət yetiririk, hər şeyə nəzarət edirik və heç vaxt imkan verə bilmərik ki, erməni faşizmi bir daha başını qaldırsın. Biz erməni faşizmini məhv etmişik. Düşməni öz doğma torpaqlarımızdan qovmuşuq. Onları torpaqlarımızdan rədd etmişik. Ermənistan ordusunu demək olar ki, məhv etmişik. Ermənistan ordusu yoxdur, dağılıb. Həm texnika dağılıb, həm canlı qüvvə dağılıb”.\nNOCOMMENT xəbər verir ki, bunu Prezident, Silahlı Qüvvələrin Müzəffər Ali Baş komandanı İlham Əliyev fevralın 14-də Laçın rayonunun Güləbird kəndində Azərbaycan bayrağını qaldırdıqdan sonra bildirib.\n“Özləri etiraf edirlər ki, müharibə zamanı onların 10 min fərarisi olubdur. Azərbaycan Ordusunda bir dənə də fərari olmayıbdır. Bu, xalqımızın, Ordumuzun yüksək mənəvi ruhunun təzahürüdür. Aparılan siyasətin təzahürüdür. Biz döyüş meydanında Qələbə qazandıq.\nBiz bu torpaqları vuruşaraq işğalçılardan azad etmişik. Ermənistanı məğlub edib məcbur etdik ki, noyabrın 10-da kapitulyasiya aktına imza atsın və Laçın, Kəlbəcər, Ağdam rayonlarını məcbur olub bizə qaytarsın. Çünki danışıqlar zamanı heç vaxt Laçın və Kəlbəcər rayonlarını bizə qaytarmaq istəmirdi. Danışıqlarda razılığa gəlməməsinin əsas səbəbi də məhz bunda idi.\nƏfsuslar olsun ki, Ermənistanın və onun bəzi xarici havadarlarının mövqeyi ondan ibarət idi ki, beş rayon Azərbaycana qaytarılsın, Azərbaycan bununla kifayətlənsin və Dağlıq Qarabağa nə vaxtsa müstəqillik verilsin, Kəlbəcər və Laçın rayonları Ermənistanın əbədi nəzarəti altında qalsın. Mən bu təklifi rədd etdim”, – deyə dövlət başçısı bildirib.\n06 mart 2021, 09:13\n02 mart 2021, 21:03\nSülhməramlılar Kəlbəcərə 180 ton yük çatdırıblar\n24 fevral 2021, 10:58\n22 fevral 2021, 12:08\nMN: Rusiya sülhməramlıları Kəlbəcərə 185 ton yükün çatdırılmasını təmin ediblər\n16 fevral 2021, 11:05\nAzərbaycan Prezidenti: Müharibə dövründə Laçın dəhlizi atəşimiz altında idi\n15 fevral 2021, 14:28\n05 mart - 18:478059


“Yapı Kredi Bank Azərbaycan” QSC ilin ikinci rübündə mənfəətini ciddi artırıb - BBN.az\n“Yapı Kredi Bank Azərbaycan” QSC ilin ikinci rübündə mənfəətini ciddi artırıb\nAvropanın 17 ölkəsində fəaliyyət göstərən bankçılıq qrupunun üzvü “Yapı Kredi Bank Azərbaycan” QSC 2019-cu ilin ikinci rübü üzrə xalis mənfəətini keçən ilin müvafiq dövrü ilə müqayisədə 2,4 dəfə artıraraq 3,4 mln manata çatdırıb.\nBankın 2019-cu ilin ikinci rübünə dair açıqladığı hesabata əsasən xalis faiz gəlirləri 2018-ci ilin ikinci rübü ilə müqayisədə artaraq 15 mln AZN-ə çatıb. Bundan əlavə, ötən ilin analoji dövrünün göstəricilərinə nisbətən aktivlər üzrə mümkün zərərlərin ödənilməsi üçün xüsusi ehtiyatın yaradılmasına ayırmalar 38% azalmışdır və bu fakt da öz növbəsində bankın kredit portfelinin müsbət keyfiyyət dinamikasını əks etdirir.\nYapı Kredi qlobal bankçılıq təcrübəsini Azərbaycanda tətbiq etməyə davam etmişdir və nəticədə müştərilərinin etimadını qazanmışdır. Belə ki, banka etibar edərək vəsaitlərini əmanət edən fiziki şəxslərin tələbli əmanətlərinə nəzər yetirdikdə həmin göstəricinin 2018-ci ilin müvafiq dövrü ilə müqayisədə 36% artaraq 51.5 mln AZN-ə çatdığını müşahidə edirik.\nYapı Kredi Bank Azərbaycan ölkədə real sektorunun dəstəklənməsi istiqamətində, o сümlədən Strateji Yol Xəritələrində müəyyənləşdirilmiş prioritetlərə uyğun olaraq kredit fəaliyyətini davam etdirmiş və kredit portfelini 168 mln manata yüksəltmişdir. Kredit portfelinin iqtisadi sahələr üzrə strukturuna nəzər yetirdikdə, əsasən qeyri-neft sektorunun maliyyələşdirildiyini görmək mümkündür.\nBankın kapital göstəriciləri kifayət qədər ürəkaçandır. Ötən ilin eyni dövrü ilə müqayisədə 2019-cu ilin ikinci rübünün sonunda bankın I dərəcəli kapitalı 9% artaraq 66,5 mln AZN, məcmu kapitalı 10% artaraq 72,1 milyon AZN olmuşdur. Kapitalın adekvatlıq əmsalı 24%-ə çatmışdır. Qeyd edək ki, bu göstəricilər yerli qanunvericiliyin minimal tələbindən dəfələrlə çoxdur.\nYapı Kredi Bank Azərbaycan dünyanın 17 ölkəsində fəaliyyət göstərən bankçılıq qrupunun üzvüdür. Ana səhmdarı UniCredit (İtalya) və Koç Holding (Türkiyə) olan bank, Azərbaycanda bankçılıq sektorunda beynəlxalq təcrübə ilə Bakı və Sumqayıt şəhərlərində yerləşən filialları, 7/24 xidmət göstərən Telefon Mərkəzi və İnternet/Mobil Bankçılıq məhsulları ilə müştərilərə geniş çeşiddə xidmət verməkdədir.\n“YUNAYTED KREDİT BANK” ASC-nin ləğvetmə prosesinə başlanılıb


İmişli təhsilin yüksəlişində rayon təhsil şöbəsinin gördüyü işlər danılmazdır » Xeberci.info\nİmişli təhsilin yüksəlişində rayon təhsil şöbəsinin gördüyü işlər danılmazdır\nÇap et 662\nMətbuatdan anlayışı olmayan və şər-böhtanla məşğul olan insanlar düşünmürlər ki, bir şəxs barədə fakta əsaslanmadan yalan və şantaj xarakterli xəbər yazmaq şərəfsizlikdir? İmişli Rayon Təhsil Şöbəsinin müdiri Ramiz Əmirovun məmur nüfuzuna xələl gətirməyə çalışan, şəxsi həyatına müdaxilə edən və fakta əsaslanmadan şantaj xarakterli məlumatlar yazan bu saytların çirkin əməlləri niyə ifşa edilmir? Araşdırma zamanı məlum olub ki, həmin saytlar bəzi vəzifəli adamların sifarişi ilə tənqidi yazılar hazırlayaraq Ramiz Əmirovu nüfuzdan salmağa çalışırlar.\nMəlumdur ki, İmişli Rayon Təhsil Şöbəsinin müdiri Ramiz Əmirovun barədə son vaxtlar şantaj xarakterli məlumatlar yayan şəxslərin əslində başqa niyyəti var. Çünki, onun barəsində qərəzli yazıların hamısında təkcə Ramiz Əmirov deyil, həm də "Azərbaycan digər rayon Təhsil Şöbəsinin müdirlərini də hədəf seçilib. Bu yüksək vəzifəli şəxs barədə yalan dolu məlumatlar yazan saytların çirkli yollarla pul qazanmaq niyyəti məlum olub. Həmin saytlar ifşa olunub və yazılar saytlardan silinib. Amma həmin yazıları hazırlayan insanlar düşünməlidilər ki, uzun illər dövlətçiliyə sədaqətlə xidmət edən və yüksək vəzifələrdə çalışan Ramiz Əmirovu şantaj yolu ilə ləkələyib gözdən sala bilməyəcəklər. Hamıya məlumdur ki, yalan ayaq açsa da yerimir. Həmin yazıları oxuduqda görürsən ki, konkret fakt olmadan məqsədli və qərəzli şəkildə hazırlanan sifarişli yazılardır. Ramiz Əmirovun şəxsi və işgüzar nüfuzuna xələl gətirmək istəyən insanların çirkin niyyətinə çatmayacağı da hamıya məlumdur. Görəsən həmin saytlar nəyə görə hazırda İmişli rayonunda Təhsilin uğurlu fəaliyyəti, gördüyü işlər barədə yazılar hazırlamır? Çünki, onların çirkin niyyəti buna imkan vermir.\n“Qara mətbuat”da Ramiz Əmirovun tutduğu vəzifədən kənarlaşdırılacağı haqda yalan xarakterli məlumatların yayılması onu göstərir ki, Ramiz Əmirovun dövlətçiliyə sədaqətlə xidmət göstərməsi və həyata keçirdiyi düzgün iş prinsipi kimlərəsə sərf etmir. Onun vəzifədən getməsini arzu edən, yəni buna görə də hörmətli Ramiz müəllim barədə yalan məlumatlar yayan insanların niyyəti baş tutmayacaq. Hazırda öz vəzifəsini uğurla davam etdirən və İmişli rayonda təhsilin inkişafı ilə bağlı cənab Prezidentimiz İlham Əliyevin və cənab nazir Mikayıl Cabbarovun tapşırıqlarını şərəflə yerinə yetirən Şöbə müdiri İmişli rayon Təhsilində işlərin yüksək səviyyədə qurulmasına nail olub.\nP.S. Jurnalist peşəsinə hörmət edən hər bir şəxs Ramiz Əmirov haqqında yazılan materialları əvvəlcədən araşdırmalı, Ramiz müəllimin özü ilə dəqiqləşdirməli və sonra dərc etməlidir\nP.S. Məktəblərə işə qəbul zamanı 30 baldan aşağı bal toplayan müəllimlər tələb edirlər ki, onlara hansısa məktəbdə iş versinlər. Təhsil Nazirliyinin müvafiq məktubuna əsasən 30 baldan aşağı bal toplayan müəllimlər ümumi təhsil məktəbləri ilə müqavilə bağlamaq olmaz.\nHal-hazırda İmişli rayonunda 30-40 bal arası kənd yerlərinə, 40 baldan yuxarı bal toplayanlar isə şəhər məktəbləri ilə müqavilə bağlanılır.\nHəmin narazı müəllimlər hansısa saytlara öz şikayətlərini bildirirlər ki, İmişli Rayon Təhsil Şöbəsi bizi işlə təmin etmir. Bu əsassız məlumatları araşdırmadan saytlara qoyan "JURNALİSTLƏR xahiş olunur ki, əvvəlcədən xəbəri araşdırın sonra dərc edin "\nQuba rayon Təhsilində yüksəliş\nİmişli rayon Təhsil Şöbəsinin müdürü Ramiz Əmirovla bağlı söz-söhbətlərə SO ...


Yükdaşımalarda azalma davam edir\n2021, 25 Sentyabr, şənbə, Bakı vaxtı 07:20\nAstara gömrük keçid məntəqəsi, sentyabr 2014\nNeftin qiymətinin düşməsindən sonra Azərbaycan hökumətinin ümid bəslədəyi sahələrdən biri də tranzitdir.\nArtıq Şimal-Cənub və Şərq-Qərb istiqamətləri üzrə tranzit layihələrinə diqqət artırılıb. Bir müddət öncə tranzit yükdaşıma taarifləri azaldıldı. Tranzit Yükdaşımalar üzrə Koordinasiya Şurası da yaradıldı. Ancaq deyəsən, bunların faydası olmayıb\n2016-cı ilin yanvar-oktyabr ayları ərzində Avropa-Qafqaz-Asiya nəqliyyat dəhlizinin Azərbaycan hissəsində daşınmış yüklərin həcmi 41 milyon 356,4 min ton, yük dövriyyəsi isə 8 milyon 129,3 min ton-km olub. Dövlət Statistika Komitəsinin bilgilərinə görə, 2015-ci ilin müvafiq dövrü ilə müqayisədə dəhliz vasitəsilə daşınmış yüklərin həcmində 4,9 faiz azalma olub. Komitənin məlumatın görə, bunun əsas səbəbi dəmir yolu və dəniz nəqliyyatı ilə yük daşınmasındakı azalmalar (müvafiq olaraq 11,9 faiz və 24,7 faiz) olub.\nQeyd olunan dövrdə avtomobil nəqliyyatı ilə daşınmış yüklərin həcmi 2,7 faiz artıb. Dəhliz vasitəsilə daşınmış yüklərin 14,9 faizini və ya 6 milyon 171,2 min tonunu tranzit yüklər təşkil edib.\nBu ilin 10 ayında dəhliz vasitəsilə 2015-ci ilin müvafiq dövrü ilə müqayisədə daşınmış sərnişinlərin sayı 2,2 faiz, sərnişin dövriyyəsi isə 1,6 faiz artıb.


“Xalqın şairi” biabırçılığı » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n“Xalqın şairi” biabırçılığı\n25 Sentyabr 2017, 09:00\nartkaspi.az gənc yazar Səxavət Sahilin "Xalqın şairi” biabırçılığı" yazısını təqdim edir:\nMəlum "Xalqın şairi” adlı şeir yarışmasına münasibət birmənalı deyil. Təbii ki, şeir yarışması keçirilə bilər, şairlər də bu yarışmadada özlərini sınaya bilər. İntəhası necə keçirilməsi, meyarın necə olması məsələsi önəmlidir.\nBir müddət əvvəl televiziyalarda ard-arda mahnı yarışması keçirildi. İştirakçılar müsabiqədə bəstəkar mahnısından tutmuş xalq mahnısına qədər ifa elədilər. Yəni müsabiqənin eləsi vardı ki, peşəkarlığa üstünlük verirdilər. İndi baxırsan ki, həmən o müsabiqədə iştirak eləyib, yer tutub ad-san qazananların səsi toylardan gəlir. Musiqinin necə bayağılaşdığını hamı bilir, indi sosial şəbəkələrdə ən çox baxılan, dinlənilən Üzeyir Mehdizadə kimi "manıs”ların musiqiləridir.\nBunlar bilərəkdən və ya bilməyərəkdən yaranan tendensiyadır. Bunun necə və hansı məqsədlə yaranması tamam başqa yazının mövzusudur. Bu yazının mövzusu isə ədəbiyyatı, şeiri, şairi bayağılaşdırmağa xidmət edən "Xalqın şairi” adlı şeir yarışması haqqındadır.\nYarışmanı dəstəkləyənlərin əsas arqumenti budur ki, şeirin, ədəbiyyatın gündəmə gəlməsi, populyarlıq qazanması baxımından "Xalqın şairi” layihəsi əhəmiyyətlidir.\nMənə maraqlıdır ki, şeir yazan niyə populyar olmaq istəyir, gündəmə gəlmək istəyir? Yaxşı şeir hər zaman öz oxucusunu tapır. Fərq eləmir oxucunun az və ya çox olsun. Əsl sənətkar gündəm dalınca gedən deyil, öz işiylə məşğul olandı. O insan ki, şouya, populyarlığa meyillidi, onun ciddi olacağına inanmaq çətindi.\nŞeiri, şairi necə seçmək olar axı? Poeziya zövq məsələsidir. Burda seçim fərdi məsələdir. Beş nəfərin bəyəndiyi şeiri on beş nəfər bəyənə bilməz. Münsif şeirə necə qiymət verə bilər? Dörd-beş nəfərin zövqü, istəyi ilə ümumyayım televiziyasında kütləvi yarış necə keçirilə bilər?\nÜstəlik də yarışmasının adı, şeiri, şairi ələ salmağa, aşağılamağa yönəlib. Müsabiqənin anonsu isə daha bibarıçıdı: "Xalqın şairi”ni seçirik. Peşəsindən, sosial statusundan və elmi dərəcəsindən asılı olmayaraq bütün söz sahiblərini ARB bir araya toplayır. Yarışmaçıları Nizami, Füzuli, Nəsimi kimi dahi Azərbaycan şairlərinin prototipləri və 4 münsif qiymətləndirəcək. Fikrini şeirə, sözünü qafiyəyə ən gözəl şəkildə çevirə bilən şəxs möhtəşəm bağ evinin sahibi olacaq”/\nÇağırışda da qeyri-ciddilik var. Bir yandan Nizami, Füzuli, Nəsimi deyir, bir yandan da deyir ki, qalib şəxs möhtəşəm bağ evinin sahibi olacaq.\nKim nə deyir desin, müsabiqə, məramının nə olmasından asılı olmayaraq ədəbiyyatın, şeirin bayağılaşması ilə, hörmətdən düşməsi ilə nəticələnəcək, ədəbiyyat şeir kütləviləşib ucuz meyxana, ucuz musiqi səviyyəsinə düşəcək. Nəticədə kütlənin "ədəbiyyatı”, "şeiri” yaranacaq. Necə ki, indi kütlənin öz "musiqisi”, öz "meyxanası” var.\nİştirakçıları şiddətli qınayıram. Siz hara getdiyiniz bəlkə də bilmirsiniz. Düyaya çıxmaq istəyən, ciddi şeir yazmaq istəyən şəxs belə ucuz və mənasız yarışmalara qatıla bilməz. Sən ya ağ olmalısan, ya da qara. İki rəngin qarışığı olmaq heç kimə uğur gətirməyib. Hamıya məlumdur ki, qalib üçün veriləcək evi hansısa bir iştirakçı qazanacaq. Yəqin qalanları da gündəmə, populyarlığa ümid edirlər ki, bunun adı təəssüfdür...\nMünsiflərin içində Elza Seyidcahanın olması müsabiqəsinin şouya, qalmaqala hesablandığı deməkdir. Elzakimilərin qarşısında şeir oxumağı kim özünə sığışdırırsa ona indidən "qəhrəman” demək lazımdır.\nDigərlərini deyə bilmərəm, amma Qulu Ağsəsin eyni jüridə yer alması heç xoşagələn deyil, sənətkar gərək hara getdiyini ölçüb-biçəydi....


Ailə və karyeranı birləşdirmək mümkündürmü..? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Araşdırıb sorğu aparsaq görərik ki, demək olar hər üç xanımdan ikisi uğurlu karyeraya sahib olmaq arzusundadı. Və hər üç xanımdan biri bunu özünə arzu olaraq deyil, məqsəd olaraq seçir. Xüsusən də, gənc xanımlar xoşbəxt ailəyə sahib olmaqdan çox gələcəyi üçün mükəmməl karyera arzusundadılar. Ancaq məni düşündürən bir sual var: Gözəl karyeraya sahib olan qadın eyni zamanda mükəmməl ailəyə də sahib ola bilərmi? Əgər qadın zamanın çox hissəsini ailəsinə deyil, iş həyatına həsr edirsə o zaman hansı "mükəmməl" ailədən söhbət gedə bilər?


Milli komandalarımızı Bakıya həbs edən AFFA yəqin ki, ötən həftə necə səhv etdiyini bir daha anladı. U-21 yığmamız İsveçrəni Sumqayıtda qəbul etdi və daha çox azarkeş diqqəti gördü.\nYığmalarımızı ancaq paytaxtda, AFFA-nın balansında olan stadionlarda oynamağa məhkum edən assosiasiya futbolçuları dəstəkdən məhrum edir. Əvvəlki oyunların statistikasına baxanda Sumqayıtdakı görüşlə aşkar fərq görünür.\nBelə ki, seçmə mərhələnin Slovakiyaya qarşı ilk ev oyunu (2:1) Mərdəkandakı “Dalğa Arena”da reallaşmış və qarşılaşmanı 274 nəfər izləmişdi. Eyni məkanda Gürcüstanla qarşılaşma (0:3) 357 azarkeşin nəzərləri altında keçmişdi. Srağagün Sumqayıtdakı “KapitalBank Arena” sınağında 5 qatlıq fərq ortaya çıxdı. Rəsmi protokola görə, İsveçrəyə 0:1 uduzduğumuz görüşdə tribunalarda 1517 nəfər var idi.\nBiz hələ Bakının yaxınlığındakı Sumqayıtdan danışırıq. Qəbələdə, Lənkranda, Gəncədə, İmişlidə keçirilən oyunları təsəvvür edin. Əsl futbol sevgisi, fanatlar bölgələrdədi. Hörmətli AFFA rəsmiləri, regionları, əyalət camaatını bu sevincdən nəhrum etməyin.\ntarix: 17-10-2019 13:48


Milli Şura Ukrayna xalqını təbrik etdi | Sizinyol.com\nMilli Şura Ukrayna xalqını təbrik etdi\nAzərbaycanın Demokratik Qüvvələrin Milli Şurası Ukraynada cərəyan edən son hadisələrlə bağlı Ukrayna xalqının və demokratik qüvvələrin apardığı azadlıq və demokratiya ugrunda mübarizəyə dəstəyini ifadə edən bəyanatla çıxış edib. Bəyanatda deyilir;\n“Ukrayna dövləti və Ukrayna xalqı son dörd ay ərzində tarixinin ən çətin və ən şərəfli mərhələlərindən birini yaşamışdır. Avropa Birliyi və Şərq Tərəfdaşlığı ölkələrinin üçüncü Vilnüs Sammitində Avropa Birliyi ilə Assosiasiya Sazişi və Azad Ticarət Sazişi imzalamamaqla Avropa xalqları ailəsinə qoşulmaq istəyində olan Ukrayna xalqının ən xoş niyyət və ümidləri Ukrayna siyasi rəhbərliyinin hakimiyyət maraqlarına qurban verilmişdir. Avropaya inteqrasiya etməklə insan hüquqları, qanunun aliliyi, demokratiya, siyasi plüralizm, azad seçim və rəqabət kimi prinsip və dəyərlərə, daha yaxşı idarəetməyə, sosial rifaha və tərəqqiyə daha da yaxınlaşmağı arzulayan azadlıqsevər və mübariz ukraynalılar dövlətin və xalqın ali maraqlarının bir ovuc siyasi möhtəkir və mənfəətpərəstin hakimiyyət maraqlarının girovuna çevrilməsi ilə barışa bilməzdi və barışmadılar. Məğrur Ukrayna xalqı son bir neçə ay ərzində çətin hava şəraitində, meydanlarda, güllə yağışı altında uşaqlı-böyüklü, qocalı-cavanlı azadlıq uğrunda mücadilə verərək, nəinki Ukrayna, dünya tarixinin ən gözəl qəhrəmanlıq salnamələrindən birini yaratdı.\nUkraynalılar bununla XXI əsrdə öz xalqlarının istək və arzuları ilə hesablaşmayan, korrupsiyaya və rüşvətə bulaşmış inzibati idarəetmə metodları ilə ölkələrini feodal keçmişə sürükləyən, azad düşüncəni siyasi təqiblərlə və həbslərlə susdurmaq istəyən, şəxsi və ailə maraqlarını milyonlarla vətəndaşının həyati maraqlarından üstün tutan avtoritar rejimlərə heç vaxt unutmayacaqları ibrət dərsini verdilər. Biz Ukraynanın azadlığı və xoşbəxt gələcəyi uğrunda canlarını qurban vermiş ukraynalıları Azadlıq Şəhidləri hesab edirik və onların ruhu qarşısında baş əyirik. Onların öz qanları ilə səpdiyi demokratiya və azadlıq toxumları cücərəcək və xoşbəxtlik arzusunda olan bütün xalqların, o cümlədən, Azərbaycan xalqının istibdad və zülm ilə mübarizəsinə öz töhfəsini verəcəkdir.\nDemokratik Qüvvələrin Milli Şurası olaraq biz Ukrayna xalqını avtoritarizm üzərində qələbə münasibətilə təbrik edir, Ukrayna xalqının gerçək istək və arzularını ifadə edən demokratik qüvvələrə yeni dövlət quruculuğu sahəsində böyük uğurlar arzulayırıq. Əminik ki, demokratik qüvvələrin qısa bir zaman ərzində həyata keçirəcəkləri köklü islahatlar Ukraynanı sovet keçmişindən birdəfəlik ayıracaq sistem dəyişikliyinə səbəb olmaqla yanası, dost və qardaş Ukrayna xalqının Avrointeqrasiya arzusunun ən qısa zamanda gerçəkləşməsi ilə nəticələnəcəkdir. Ukrayna inqilabının baş və gerçək qəhrəmanı olan və bütün sınaqlardan şərəflə çıxmağı bacaran Ukrayna xalqının əyilməz iradəsi və mücadilə əzmi bunu bizə əminliklə söyləməyə əsas verir”.\nAzərbaycanın xarici dövlət borcunun artmasının...\nBakıda zəncirvari qəza: İki ölü,...


Bələdiyyələr gəlirlərinin 60%-ni özlərinə xərcləyir\ngəlirlərinin 60%-ni özlərinə xərcləyir\nÖtən il bələdiyyələrin gəliri 2,7 faiz artaraq 31,6172 milyon manata yüksəlib. Dövlət Statistika Komitəsinin məlumatına əsasən, bələdiyyələrin gəliri bir ildə 813 min manat artıb.\n2016-cı ildə Azərbaycanda 1606 bələdiyyə olub və onların gəlirinin əsas qaynağı vergi olmayan gəlirlər təşkil edib. Ümumiyyətlə, yerli büdcənin gəlirlərinə fiziki şəxslərdən torpaq vergisi, fiziki şəxslərdən əmlak vergisi, yerli əhəmiyyətli tikinti materialları üzrə mədən vergisi, bələdiyyə mülkiyyətində olan müəssisə və təşkilatlardan mənfəət vergisi, bələdiyyə mülkiyyətində olan torpaqlarda, binalarda və digər obyektlərdə yerləşdirilən küçə reklamlarına görə ödəniş, kurort rüsumu, mehmanxana rüsumu, avtomobillərin dayanacaqları üçün rüsum və qanunla müəyyən edilən digər yerli ödənişlər.\nBunlardan başqa, Azərbaycanın dövlət büdcəsindən verilən dotasiya, subvensiya və ssudalar, bələdiyyə əmlakının özəlləşdirilməsindən və icarəyə verilməsindən gəlirlər, lotoreyalardan daxil olan vəsait, habelə bələdiyyələrin fəaliyyətindən əldə edilən digər gəlirlər, fiziki və hüquqi şəxslərin, beynəlxalq təşkilatların və fondların maliyyə yardımları və qrantları, dövlət əhəmiyyətli tədbirlərin və dövlət orqanlarının qərarları nəticəsində yaranan xərclərin ödənilməsi üçün maliyyə vəsaiti, yerli (bələdiyyə) vergilər və ödənişlərə görə qanunvericiliklə müəyyən edilmiş qaydada hesablanmış faiz və sanksiyalar aiddir.\nBu mənbələr üzrə ən çox vəsait vergi olmayan gəlirlərdən (17,532 milyon manat) daxil olub. Vergi olmayan gəlirlərdə 2 faiz azalma qeydə alınıb. Vergilərdən daxilolmalar 12,989 milyon manat olub və bir ildə 12,2 faiz artıb.\nDövlət büdcəsindən dotasiya və subvensiyalar 3,5 faiz azalaraq 4,994 milyon manata, digər gəlirlər 17,6 faiz azalaraq 1,095 milyon manata enib.\nVergi gəlirlərində ciddi artım var. Fiziki şəxslərdən torpaq vergisi 13,3 faiz, əmlak vergisi 13 faiz artıb.\nVergi olmayan gəlirlərdən daha çox vəsait bələdiyyə əmlakının və torpağın özəlləşdirilməsindən və icarəyə verilməsindən daxil olub. 2016-cı ildə bu növ gəlirlərdə 1,1 faiz artım qeydə alınıb. O cümlədən bələdiyyə əmlakının və torpağın özəlləşdirilməsindən 6,44 milyon manat, bələdiyyə əmlakının və torpağın icarəyə verilməsindən 3,974 milyon manat gəlir əldə edilib.\nRegionlar üzrə götürdükdə ən yüksək gəliri Bakı bələdiyyələri qazanıb. Bakıda bələdiyyələrin ümumi gəliri 8,88 milyon manat təşkil edib ki, bu da son bir ildə 5,5 faiz artım deməkdir. Abşeron bələdiyyələri 2,514 milyon manat, Sumqayıt bələdiyyələri 1,5 milyon manat, Şəki bələdiyyələri 1,226 milyon manat gəlir əldə edib.\nBələdiyyə xərcləri də gəlirlərə uyğun dəyişib. Qeyd edək ki, yerli büdcələrin xərclərinin həcmi və istiqamətləri bələdiyyələr tərəfindən müəyyənləşdirilir. Yerli büdcə bələdiyyənin idarəetmə xərcləri, sosial-məişət, yaşayış, mədəniyyət və idman obyektlərinin, habelə əhalinin ümumi istifadəsində olan küçə, həyət və bağların saxlanması xərcləri nəzərə alınmaqla bələdiyyələrin müəyyən etdiyi xərc normativləri əsasında formalaşdırılır. Yerli büdcələrdə həmçinin yerli sosial müdafiə, sosial və iqtisadi inkişaf, habelə ekoloci proqramların maliyyələşdirilməsi üçün xərclər nəzərdə tutula bilər.\nXərclərin daha çox hissəsi bələdiyyələrin saxlanılmasına gedir. 2016-cı ildə 31,326 milyon manat olan cəmi xərclərin 18,984 milyon manatı (60,6 faiz) yerli idarəetmə orqanlarının saxlanılmasına sərf edilib. Mənzil-kommunal təsərrüfatına 5,652 milyon manat, sosial müdafiə və sosial təminata 1,25 milyon manat xərclənib.\nGöründüyü kimi bələdiyyələrin gəliri olduqca azdır və gəlirin 60 faizi bələdiyyə orqanlarının saxlanılmasına sərf edilir. Bunun səbəbi son illərdə bələdiyyələrin gəlirinin artmaq əvəzinə azalmasıdır. Məsələn, 2009-cu ildən bəri ilk dəfə olaraq 2015-ci ildə bələdiyyələrin gəlirlərində azalma qeydə alınıb. Dövlət Statistika Komitəsinin açıqladığı məlumata əsasən, 2015-ci ildə 1607 bələdiyyənin cəmi gəliri 30,804 milyon manat olub. 2015-ci ildə bələdiyyələrin gəliri 2014-cü ilə nisbətən 37,2 faiz azalıb. 2014-cü ildə bələdiyyələrin cəmi gəliri 49,05 milyon manat idi.\nMəlumat üçün bildirək ki, bələdiyyələr ən yüksək illik gəliri 2007-ci ildə qazanıb. Həmin ildə bələdiyyələrin cəmi gəliri 50 milyon manat olub. 2008-ci ildə bir qədər azalaraq 43 milyon manata, 2009-cu ildəsə kəskin azalaraq 26,7 milyon manata enib. 2009-cu ildə bələdiyyə gəlirlərinin kəskin azalması daşınmaz əmlak satışına qoyulan qadağa idi. Qadağa ilə əlaqədar bələdiyyələrin birtərəfli qaydada torpaq satması dayandırıldı və bələdiyyət torpaqları yalnız hərraclar yolu ilə satıldı.


Tahir Kərimov Salyandakı villasını neçiyə satır? “Total”-ın zavodunda partlayış “Bəşər Əsəd ölsə böhran düzələr”- AB Xorvatiya prezidentinin şərəfinə rəsmi ziyafət v Ana və oğlu qəzada öldü Washington Post: ABŞ-ın yeni prezidentinin adı m Ermənistan Rusiya-Türkiyə münasibətlərindən nara Qadınlara siqaret satışı qadağan olundu “Qəzzanı tamamən yox edəcəyik” ̵ Maltadakı təyyarə qəzasında ölənlər agent çıxdı Ziya Məmmədov erası tam bitdi – Avtovağzal Ermənistan hökuməti “DQR-in tanınması” layihəsini parlamentə göndərdi\n05 May 2016 / 12:23 / Baxış sayı: 995 Bu gün Ermənistan hökuməti müxalifətdən olan deputatlar Zauru Postancyan və Qrant Baqratyan tərəfindən hazırlanan, qondarma “DQR”in tanınmasını nəzərdə tutan qanun layihəsinə baxıb.\nVirtualaz.org xəbər verir ki, iclasda Ermənistan XİN-in rəyi qəbul edilib və qanun layihəsi parlamentə göndərilib. XİN-in rəyində deyilir ki, “DQR”in tanınmasına dair qanun layihəsinin qəbul edilməsi Ermənstanla Dağlıq Qarabağ arasında aparılmış müzakirələrin nəticəsidir.\nİclasdan sonra layihənin müəlliflərindən olan Zauru Postancyan jurnalistlərə bildirib ki, hökumət bununla “DQR-in tanınması prosedurunu” başladıb.\nNövbəti mərhələdə parlament həmin qanun layihəsinə baxmalıdır. Və böyük ehtimalla bu, Ermənistanın “DQR-in tanına biləcəyi” barədə illərdir davam etdirdiyi tryuk-şantajın bir qədər təkmilləşdirilmiş formasıdır. İndiyədək iki dəfə parlamentə “DQR”-in tanınması barədə layihə təqdim edilib, ancaq Ermənistanın hakim partiyası layihəni heç müzakirəyə də çıxarmağa cəsarət etməyib. İndi belə görünür ki, İrəvanda bu məsələdə bir qədər irəli getməyi-hökumətin təqdimatı ilə məsələyə parlamentdə baxmağı qərara alıblar.\nBundan əvvəl Rusiya xarici işlər naziri Sergey Lavrov bəyan edib ki, Dağlıq Qarabağın statusunun birtərəfli qaydada müəyyən ediləcəyini gözləmir və Ermənistanda iki deputatın irəli sürdüyü layihə ilə bağlı təşvişə əsas görmür.\nBəs Ermənistan parlamenti belə qərar versə, yəni layihəni təsdiqləsə nə olacaq? Bu zaman qərarın qüvvəyə minməsi üçün prezidentin imzası lazımdır. Bələkə Ermənistanda hesab edirlər ki, “DQR-in tanınması” tamaşasını bu qədər irəli aparıb məsələnin ancaq prezidentin imzasından asılı olduğu görüntüsünü yaratmaq daha effektiv olacaq?\nƏgər belədirsə Ermənistanda möhkəm yanılırlar. Ermənistanın Dağlıq Qarabağın “müstəqilliyini” tanıması baş tutsa belə bunun beynəlxalq hüquq normaları baxımından heç bir dəyəri olmayacaq, bu haqda qərar kağız parçası olmaqdan uzağa getməyəcək. Əvəzində isə Ermənistanın bu qərarı Azərbaycana qanuni əsas verəcək ki, Minsk Qrupunun buraxılması barədə məsələ qaldırıb rəsmən danışıqlar prosesini tərk etsin. Habelə Ermənistanın Azərbaycan ərazilərinin bir hissəsini ilhaq etmək barədə qərarını əsas götürüb işğalçı qüvvələri öz torpaqlarından qovmaq üçün genişmiqyaslı hərbi əməliyyatlara başlasın. Bu zaman beynəlxalq birlik Azərbaycanı danışıqlar masasına qaytarmaq üçün heç bir arqumentə malik olmayacaq.\nErmənistanda da bu ssenarini nəzərə alırlar və dəfələrlə Serj Sərkisyan özü bunu dilə gətirib. “DQR”-in tanınmasına ancaq Azərbaycanın müharibəyə başlaması halında gedilə biləcəyini deyib. Aprelin əvvəllərində gedən döyüşlərdən sonra Ermənistan danışıqlar prosesini dayandırıb və indi “DQR”-in tanınması tryuk-şantajını Azərbaycana qarşı çəkindirici taktika kimi istifadə etməyə çalışır. Azərbaycanın isə bu taktikadan təşvişə düşməsi üçün heç bir səbəbi yoxdur: əgər Ermənistan beynəlxalq hüquq normaları baxımından heç bir dəyəri olmayan qərarı qəbul edib onun məsuliyyətini üzərinə götürməyə cəsarət edəcəksə o zaman Azərbaycanın da işğal edilmiş torpaqlarını hərbi yolla azad etmək üçün diplomatik-siyasi müstəvidə əl-qolu tam açılmış olacaq…


İ.Əliyev: "Dünyada ən yüksək inkişaf göstəriciləri bizdədir"\nEv Siyasət İ.Əliyev: “Dünyada ən yüksək inkişaf göstəriciləri bizdədir”\nİ.Əliyev: “Dünyada ən yüksək inkişaf göstəriciləri bizdədir”\n“Əsas qeyri-neft sektorunun və kənd təsərrüfatının göstəriciləridir. Hər iki göstərici çox müsbətdir. Hesab edirəm ki, bu gün dünya miqyasında ən yüksək inkişaf göstəriciləri məhz bizim göstəricilərimizdir. Bunu beynəlxalq mötəbər qurumlar da qeyd edir”.\nO qeyd edib ki, ən mötəbər dünya forumu olan Davos Ümumdünya İqtisadi Forumunun hesablamalarına görə, Azərbaycan iqtisadiyyatı dünya miqyasında öz rəqabətqabiliyyətliliyinə görə 37-ci yerdədir. “Dünyada 200-dən çox ölkə var. Bax, biz bu parametrə görə 37-ci yerdəyik. Hesab edirəm ki, bu, tarixi nailiyyətdir. Bundan əlavə, biz keçən ilə nisbətən 3 pillə yuxarı qalxmışıq. Əlbəttə ki, bu bizim işimizə verilən yüksək qiymətdir və bizi sevindirir”, – deyə prezident əlavə edib.\nİlham Əliyev daha sonra sahibkarlığa dəstəkdən danışıb: “Əlbəttə ki, ilk növbədə, mənim siyasi dəstəyim xüsusi əhəmiyyət daşıyır. Mən hər il dəfələrlə sahibkarlarla görüşürəm, çalışıram ki, onların problemləri həll olunsun. Onlar da ölkə iqtisadiyyatına daha böyük həvəslə yatırım, yəni, sərmayə qoysunlar. Eyni zamanda, sahibkarlara böyük maliyyə dəstəyi göstərilir”.\nPrezident deyib ki, bu il pambıqçılıqda 200 mindən çox insan işlə təmin olunacaq: “Keçən il bu rəqəm 64 min idi. Yəni, burada da iş üçün üç dəfədən çox imkan yaranıb. Bu, əlbəttə ki, məşğulluğun artırılmasına, işsizliyin azalmasına gətirib çıxaracaq. Vətəndaşlar, işləmək istəyən vətəndaşlar özləri üçün iş tapa bilərlər”.\nƏvvəlki məqaləMəhbus şairin səhhəti pisləşib\nNövbəti məqalədəMikheil Saakashvili teleaparıcı olacaq – [Foto]\nAmerika baş prokuroruna təzyiqlər artır


Bakı şəhəri, Qaradağ rayonu, Müşfiqabad qəsəbəsində yerləşən qaçqınlar üçün salınmış şəhərcikdə məskunlaşan zəngilanlı məcburi köçkünlərlə səyyar görüş keçirildi - Xəbərlər - ZƏNGİLAN RAYON Icra Hakimiyyəti\nBakı şəhəri, Qaradağ rayonu, Müşfiqabad qəsəbəsində yerləşən qaçqınlar üçün salınmış şəhərcikdə məskunlaşan zəngilanlı məcburi köçkünlərlə səyyar görüş keçirildi\nMüxtəlif bölgələrdə məskunlaşan zəngilanlı məcburi köçkünlər ilə mütəmadi olaraq keçirilən səyyar qəbullar davam edir. Zəngilan Rayon İcra Hakimiyyətinin başçısının növbəti səyyar qəbulu avqustun 20-də Qaradağ rayonu Müşfiqabad qəsəbəsində yerləşən qaçqınlar üçün salınmış şəhərcikdə məskunlaşan zəngilanlı məcburi köçkünlərlə keçirildi. Görüşdə RİH aparatının məsul işçiləri, rayonun aidiyyəti idarə müəssisə, təşkilatlarının rəhbərləri, inzibati ərazi dairələri üzrə nümayəndələr iştirak etdi.\nQəbul zamanı Zəngilan Rayon İcra Hakimiyyətinin başçısı Ramiz Həsənov Azərbaycan Respublikasının Prezidenti cənab İlham Əliyevin rəhbərliyi altında ölkədə bütün sahələrdə əldə edilmiş nəaliyyətlərdən, uğurlu iqtisadi islahatlardan danışdı. Qaçqın və məcburi köçkünlərin mənzil-məişət şəraitlərinin yaxşılaşdırılması istiqamətində həyata keçirilən və gələcəkdə həlli nəzərdə tutulan tədbirlər barədə ətraflı məlumat verdi. Daha sonra rayon rəhbəri sakinlərin problemlərinin yerində öyrənilməsi və həll edilməsi məqsədilə müraciətləri dinlədi. Qaldırılan məsələlərin bir qismi yerindəcə öz həllini tapdı və digər məsələlərlə əlaqədar aidiyyəti üzrə tapşırıqlar verildi.


Gözəl və dolğun saçlar üçün axtarış neticesi\nAxtarış Neticesi : Gözəl və dolğun saçlar\nları artıq sizi qıcıqlandırır ya da yoldaşınızın çox sevdiyiniz ətirinin birdən-birə əslində heç də gözəl olmadığını hiss etdiniz. İş yoldaşınızın siqareti heç sizi bu qədər narahat etmirdi. Əslində bütün bu qoxular yenə əvvəlki kimidir, lakin dəyişən sizsiniz. Hamiləlik hormonlarının beyninizdəki b\nlazım deyil. İnsanın insana marağı, diqqəti, lazım gələrsə, köməyi və yardımı, müdafiəsi həyatın ən gözəl mənasıdır. Təəssüf ki, bəziləri rəqəmlər ardında insanları unudurlar. –Elədir, – dedim, – elə mən də belə düşünürəm. Ondan dəhşətli, arasıkəsilməz bir gülüş şəlaləsi axdı. Mən diksindim. Sakit o\ndən sizi dəyişdirəcək 12 təklif!\nPaltarınız nə qədər gözəl olursa olsun saçlarınız sizi təsir edici edən təəccüblü nöqtəniz. İndi bütün gözləri üzərinizə çəkəcək bir sirr veririk. Saç dizaynçılarının vurğuladığı şey, saçlarınızı ziyana salmayacaq toxunu\nən böyük xüsusiyyəti dodaqlardır. Bir kişini dodaqlarınız ilə özünüzə bağlaya bilərsiniz. Kişinizi gözəl bir öpüş ilə qarşılamadan əvvəl, parlaq, dolğun və göz oxşayan bir dodağa sahib olun. Xüsusilə qırmızı bir pomada ilə inteqrasiya olundurduğunuz dodaqlarınıza partneriniz əsla xeyr deyə bilməz.\nCazibədar qadın olmaq üçün əvvəlcə yaxşı qoxuya sahib olmaq lazımdır. Başgicəlləndirən ətirlər, gözəl qoxulu kremlər ilə təsir etmək istədiyiniz kişinin duyğu orqanını təsirləndirə bilərsiniz. Lakin istifadə edəcəyiniz ətirin çox ağır olmamasına və bir az da sizin xarakterinizi açmağına cəhd gös


Depressiyanın cinsi həyata təsiri » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 10-11-2014, 03:00\nSəs ver: Əhval-ruhiyyəmizə mənfi təsir göstərən depressiyanın cinsi həyatı da risk altına atan amillərdən biri olduğu aşkarlanıb. Verilən məlumata görə, əsəbiləri korlayan və ruh düşkünlüyünə səbəb olan depressiyanın kişilərdə sərtləşmə, erkən boşalma, qadınlarda isə cinsi istəksizlik yarada biləcəyi məlum olub.\nBundan əlavə depressiya cinsi əlaqəyə girən zaman insanı zövq almaqdan məhrum edə bilər.\nSon zamanlar cütlüklər arasında yaşanan ən böyük problemlərdən biri də yorğunluq və gərginlikdən qaynaqlanan depressiyadır.\nDepressiya nəticəsində yaranan sərtləşmə problemi daha sonra xroniki hal ala bilər. Depressiya zamanı istifadə edilən dərmanlar da kişilərdə cinsi istəksizliyə gətirib çıxarır. Son illərdə daha aktual problemlərdən biri kimi qabardılan işsizlik də insanları depressiyaya sürükləyən əsas amillərdəndir.\nMütəxəssislər bütün bu problemləri aradan qaldırmaq üçün hər kəsə stressdən uzaq durmağı və ümidsizlik hallarına qapılmamağı məsləhət görür. NoName


Paşinyan “karabaxtsi”lərə qarşı: ermənilərdə müharibə xofu – Elçin Alıoğlunun\nErmənistanda hakimiyyət real və çox qorxulu təhlükə ilə üzləşib. Baş nazir Nikol Paşinyana qarşı onun devirdiyi Serj Sarqsyan, sabiq prezident Robert Köçəryan, habelə Dağlıq Qarabağ separatçılarının indiki lideri Bako Saakyan və terrorçuların əvvəlki lideri Arkadi Qukasyan birləşiblər.\nOnların hamısı əslən Dağlıq Qarabağdandır və Ermənistanın daxili həyatının istisnasız olaraq bütün sahələrində ciddi rol oynayan, xüsusi çəkiyə malik “karabaxtsi”lərin üzdə olan, hadisələrə təsir imkanlarına malik liderləridir.\nErmənistanda “karabaxtsi” adlandırılan qarabağlı ermənilərin siyasi, iqtisadi və sosial qüvvə statusunu daha da gücləndirməsi baş nazir Nikol Paşinyanı çox ciddi narahat edib.\nO, Faceboook səhifəsindəki videomüraciətində deyib: “Ermənistanda konkret qüvvələr var ki, ermənistanlı və qarabağlı ermənilər arasında nifaq, təfriqə salmaq istəyirlər. Rüşvətxor və korrupsioner sistemdən Ermənistan ermənilərindən daha çox Qarabağ erməniləri əziyyət çəkiblər. Bu korrupsioner sistemin bəzi nümayəndələri şəxsi əlaqələrindən Ermənistan hökuməti və baş nazirinə qarşı təbliğat üçün istifadə edirlər. Bütün faktları təhlil edəndən sonra belə nəticəyə gəldim ki, bütün bunların arxasında Qarabağda yeni müharibəyə başlamaq və hətta bəzi ərazilərdən geri çəkilmək, sonra da məsuliyyəti Ermənistan hökumətinin boynuna atmaq istəyi var. Belə fəaliyyəti dövlətə xəyanət sayıram. Ermənistanın baş naziri, ölkənin silahlı qüvvələrinin Ali Baş Komandanı qismində bəyan edirəm ki, belə çevriliş cəhdlərinin qarşısını almaq üçün ən sərt tədbirlərə əl atacağam”.\nPaşinyan Ermənistan məhkəmələrinə qarşı\nErmənistanın Baş naziri Nikol Paşinyan bir il əvvəl onu hakimiyyətə gətirən inqilabın “ikinci mərhələsi” çərçivəsində ölkənin məhkəmə sistemində radikal islahata çağırış edib.\nPaşinyan mayın 20-də Ermənistanın hərbi, məhkəmə və siyasi liderlərinin iştirak etdiyi konfransda çıxış edərək bildirib ki, son 12 ay ərzində ölkədə legitim icra və qanunvericilik hakimiyyətləri formalaşdığı halda məhkəmə sistemi öncəki “korrupsiyalaşmış hökumətin” nəzarəti altındadır.\n“Cərrahi müdaxilə üçün zaman gəlib,” – o, vətəndaşları korrupsiya və hökuməti devirməkdə ittiham edilən keçmiş prezident Robert Koçaryanın həbsinə etiraz etmək üçün məhkəməyə girişi bloklamağa çağırdıqdan bir gün sonra belə deyib.\nÖtən yaz Serj Sarqsyanı ümummilli etiraz dalğası ilə devirərək hakimiyyətə gələn Paşinyan bütün hakimlərin ədalətə xidmət edə biləcəklərini ortaya qoyacaq “yoxlama prosesinə” tabe tutulmalı olduğunu söyləyib.\n“Mən məhkəmə tərəfindən qəbul edilən qərarların qanuniliyi və etibarlılığını mühakimə edə bilmərəm. Bu, mənim gücümdə deyil… Buna baxmayaraq, məhkəmə qərarlarına xalqın inanmadığı da ortadadır,” – o deyib.\n“Ermənistan xalqı məhkəmə hakimiyyətini hələ də köhnə korrupsiya sisteminin qalıqları kimi görür. Bu təxminlər nə dərəcədə real və əsaslıdır, bu, artıq başqa məsələdir, amma məhkəmənin xalqın güvənini itirməsi o deməkdir ki, bu fəaliyyət üçün kifayət qədər legitim deyildir”, – Paşinyan əlavə edib.\n“Əgər bəzilərini siyasət məyus edibsə, o, bunu məhkəmələrə təzyiq göstərərək, məhkəmələrin işini pozmaqla ifadə etməməlidir,”- “Çiçəklənən Ermənistan” Partiyasının (BHK) ali funksionerlərindən biri Gevorq Petrosyan “Azatutyun” radiosuna (“Azadlıq Radiosu”nun erməni xidməti, – red.) bildirib.\nErmənistanın baş naziri Nikol Paşinyan onu hakimiyyətə gətirmiş etiraz hərəkatını “inqilab” adlandırır. Bu mənada onun özünə qarşı qüvvələri əksinqilab adlandırması gözlənilən idi.\nHələ mayın 8-də hazırda məhkəməsi davam edən keçmiş prezident, əslən qarabağlı Robert Köçəryan təcridxanadan Reuters agentliyinə yazılı müsahibəsində demişdi ki, çox güclü müxalifət qüvvələri Ermənistanın yeni hakimiyyətinə meydan oxumaq üçün birləşirlər və onun özü də bu qüvvələrin arasında olacaq.\nKöçəryan bu müsahibəsində ölkənin yeni hakimiyyətini “naşı” adlandrımış və demişdi ki, ötən il Ermənistanda baş verənləri inqilab adlandrımaq olmaz: “Bu, sadəcə olaraq, cəmiyyətin yığılıb qalmış narazılığının və dəyişikliyə canatmanın nəticəsi idi”.\n64 yaşlı Köçəryan bu ayın əvvəlində mühakimə olunub. O, 2008-ci ilin aprel ayında sona çatan hakimiyyəti zamanı konstitusion nizamı pozmaqda ittiham olunur.\nOnunla yanaşı bu cinayət işində daha üç keçmiş yüksək rütbəli rəsmi var. Köçəryan, həmçinin böyük məbləğdə rüşvət almaqda ittiham olunur.\n2008-ci ilin martında baş vermiş etirazlar zamanı nümayişləri dağıtmaq üçün Köçəryanın göndərdiyi təhlükəsizlik qüvvələri ilə toqquşma zamanı səkkiz nümayişçi və iki polis məmuru öldürülmüşdü. Üç həftəlik fövqəladə vəziyyət elan edildikdən sonra Köçəryan yenidən nəzarəti ələ ala bilmişdi.\n1998-2008-ci illərdə Ermənistan prezidenti kimi fəaliyyət göstərməmişdən əvvəl R.Köçəryan Dağlıq Qarabağ separatçılarının lideri olub.\nİrəvanda məhkəmələrə hücum\nDünən səhər İrəvanın iki inzibati rayonunda məhkəmə binalarının pəncərələri sındırılıb.\nİnsident hakimlər içəriyə pəncərədən keçmək istəyərkən baş verib.\nErmənistanda fəallar Nikol Paşinyanın çağırışına səs verərək səhərdən məhkəmə binalarının girişlərini tutmağa başlayıblar.\nŞənbə günü keçmiş prezident Robert Köçəryanı azadlığa buraxmış Nor Nork məhkəməsinin girişi bloklanmışdı.\nEləcə də İrəvandakı digər məhkəmələrin, Konstitusiya məhkəməsinin girişləri bağlanıb.\nXatırladım ki, ötən həftənin şənbə günü İrəvanda sabiq prezident Robert Köçəryanın əleyhdarları etiraz aksiyası keçirib. Onlar Köçəryanın Azərbaycanın işğal altında olan Dağlıq Qarabağ regionunun keçmiş və indiki rəhbərliyinin zaminliyi ilə azadlığa buraxılmasına etiraz ediblər.\nKeçmiş hakim Ermənistan Republikaçı Partiyası “məhkəmə sisteminə görünməmiş təzyiqi” pisləyib. “Daşnaksutyun” isə Paşinyanın bəyanatlarını “Ermənistanın konstitusion quruluşuna qarşı addım” kimi xarakterizə edib.\nPrezident Armen Sarkisyan xalqa müraciət edərək “ayıq-sayıqlıq və dözümlülüyün üstün mövqedə olmasına” çağırıb.\n“Karabaxtsi”lərdən Paşinyana sərt cavab\nDağlıq Qarabağdakı separatçı rejimin lideri Bako Saakyan Ermənistanın baş naziri Nikol Paşinyanın “bəzi xəyanətkar qüvvələr”lə bağlı bəyanatına sərt cavab verib.\n“Əgər belə qüvvələr varsa, biz bu adamları aşkara çıxarmalıyıq və əgər belə məqsədlər varsa, mən də bunu xəyanət kimi qiymətləndirirəm. Məndə belə satqın hərəkətlər hazırlayan qüvvələrin, xadimlərin olmasına dair informasiya yoxdur”, – B.Saakyan deyib.\nO, ermənistanlı və qarabağlı ermənilər arasındakı münasibətlərdə gərginlik mövzusunun süni şəkildə yaradıldığını vurğulayıb: “Bizim aramızda belə gərginliyin mövcudluğunu istisna edirəm və əgər belə bir hallar varsa, biz onların aradan qaldırılması üçün hər şeyi etməyə borcluyuq”.\nB.Saakyan zaminə buraxılmış Robert Köçəryanla görüşüb-görüşmədiyinə dair suala cavab verməyib.\nSaakyanla Köçəryan görüşüblər və bu görüşdə N.Paşinyanın bəyanatları, son davranışları, daha dəqiq olsaq, “karabaxtsi” klanını zəiflətməyə çalışması müzakirə olunub.\nBako Saakyan “satqın hərəkətlər hazırlayan qüvvələrin, xadimlərin olmasına dair informasiya yoxdur” deməklə, əslində, Nikol Paşiyanın yalançılıqda və böhtançılıqda suçlayıb.\nErmənistanda hamı gözəl anlayır ki, N.Paşinyan “satqın qüvvələr” dedikdə Robert Köçəryanı, Serj Sarqsyanı, Bako Saakyanı və Dağlıq Qarabağ separatçılarının sabiq lideri Arkadi Qukasyanı nəzərdə tuturdu.\nPaşinyanın məhkəmələri boykot və blokada etməyə çağırması da İrəvandakı Nor Nork məhkəməsinin R.Köçəryanı zaminə buraxması qərarı ilə bağlıdır.\nErmənistanın baş naziri “qarabağlı ermənilər klanı”nı maksimum zəiflətmək, siyasətdən kənarlaşdırmaq, onların ölkə iqtisadiyyatındakı çox güclü mövqelərini zəiflətmək niyyətindədir.\nPaşinyan özünü dalana salıb\nErmənistanın sabiq prezidenti Robert Köçəryanın İrəvandakı Nor Nork məhkəməsində zaminə buraxılması, yəni faktiki olaraq azad edilməsi baş nazir Nikol Paşinyana ən böyük zərbədir.\nƏn azı ona görə ki, Bako Saakyanla Arkadi Qukasyanın İrəvana yollanaraq məhkəmə zalında R.Köçəryanla qucaqlaşmaları, ona tam dəstək vermələri, sonra da Köçəryanın azadlığa çıxması qarabağlı ermənilərin klanlarının Ermənistan siyasətində hələ də ifrat gücə və təsir imkanlarına malik olduğunu nümayiş etdirdi.\nBundan başqa, Ermənistanda heç bir hakim “karabaxtsi”lərin qəzəbinə tuş gəlmək istəmədi, Robert Köçəryanın həbs müddətini uzatmadı. Üstəlik, üç hakim onun məhkəməsini aparmaqdan imtina etdi.\nR.Köçəryanın zaminə buraxılması barədə qərar verən hakimsə anlayır ki, Sarqsyan, Köçəryan və onların idarə etdikləri “karabaxtsi” klanı Nikol Paşinyanla İrəvandakı mövcud hakimiyyətdən qat-qat güclüdür.\nHakim risk etməmək, təhlükə ilə üzləşməmək üçün R.Köçəryanı məhkəmə zalından azadlığa buraxdı.\nR.Köçəryanın azadlığa çıxması Rusiyanın Ermənistandakı təsir rıçaqlarının nə qədər güclü olduğunu göstərməklə yanaşı, Moskvanın Qərbə meylli N.Paşinyanı məğlubiyyətə uğratması oldu.\nBeləliklə, Ermənistanda S.Sarqsyan və R.Köçəryan dueti ilə N.Paşinyan arasında, daha konkret olsaq, Rusiya ilə Qərb arasında mübarizə yeni, çox gərgin mərhələyə keçib.\nSarqsyan-Köçəryan dueti Moskva ilə qarabağlı ermənilərin dəstəyinə arxalanaraq Ermənistanda yeni, effektiv və genişmiqyaslı müxalifət formalaşdırmağa başlayıblar. Eyni zamanda, siyasi qüvvələrlə yarımhərbi strukturların simbiozu da yaranmaqdadı.\nNikol Paşinyan çıxılmaz vəziyyətdədir, dalandadır.\nƏslində o, istənilən demokratik ölkədə hakimiyyətin üzləşdiyi çağırışı yaşayır, yəni siyasi idarəetmə institutları oliqarxlarla və siyasi rəqiblərlə üz-üzədir.\nDi gəl, demokratik ölkələrdən fərqli olaraq Ermənistanda belə rəqiblərlə qanuni, sivil yollarla mübarizə aparmaq mümkün deyil.\nBu səbəbdən də həbsi və məhkəməsi sırf populizm olan R.Köçəryanı sırf qanun müstəvisində, sivil yollarla cəzalandırmaq üçün N.Paşinyan heç bir vasitəyə malik deyil.\nPaşinyanın istəyi aydındır: o, Robert Köçəryanı cəmiyyət üçün təhlükləi, cəmiyyətə zərbələr vuran insan qismində tanıtmaq və cəzalandırmaq fikrindədir. Fəqət bunun üçün N.Paşinyan vəd etdiyi istalahatlardan əl çəkməli, mövcud sistemdən bəhrələnməli və demokratik olmayan, avtoritar üsullara əl atmalıdır.\nErmənistanın baş naziri anlayır ki, bəhs etdiyimiz addımları atarsa, hakimiyyəti çökəcək, baş nazir postu ilə vidalaşmalı olacaq.\nR.Köçəryana gəldikdə isə, məhkəmənin qərarından apellyasiya verilməsi, sabiq prezidentin yenidən həbs olunması istisna deyil.\nLakin belə olarsa, Paşinyanla qarabağlı ermənilərin klanı arasında qarşıdurma artıq düşmənçiliyə dönəcək.\nAmoxicillin And Chlamydia Cialis Kamagra generic cialis Viagra Cialis Contraffatti Us Fast Shipping Meds


30 yaşındakı gənc qadınlar necə geyinməlidir? » Qadin.Net ~ İlk milli qadın portalı... Azərbaycan xanımlarına...\n30 yaşındakı gənc qadınlar necə geyinməlidir?\n30 yaşındakı xanımların qarderobu necə olmalıdr? Bu suala cavab axtarmaq üçün xəbəri diqqətlə oxuyun.\nTəbrik edirik, gözəlliyinizin və cazibədarlığınızın zirvəsindəki yaşa gəldiniz. Artıq daha yetişkinsiniz, bədəniniz də elə... Üz və bədən cizgiləriniz də artıq uşaqscasına deyil, yalnız qadına xas cizgilər var. Gözünüzü yaşlanmaq qorxusuna dikib kədərlənincə, bu təəccüblü gözəlliyin dadını çıxardın!\nUnutmayın, stiliniz kifayət qədər gənc olarsa əsla yaşlanmazsınız.\nCins şalvar geyinirsinizsə,tam açıq və tam tünd rənglərdə olan nazik kəsimli cins şalvarlar gündəlik stilinizin imtina edilməzlərindən olsun. Kəsik pencəklər və uçan jiletlərlə stilinizi tamamlayın.Rənglərdə həmişə təzad istifadə edin.Açıq-tünd, mat-parlaq rəngli kombinasiyalarla bədəninizi şəkilləndirin.Artıq tünd rənglərdən çəkinmədən istifadə edə bilərsiniz.Seçəcəyiniz paltarı özünüzə yaraşdırdığınız müddətcə çox qəşəngsiniz deməkdir.Bir paltarı geyinərkən aksessuarları düzgün seçsəniz gözəlliyiniz daha da artacaqdır.\nİş qadını paltarlarınızın çox cazibədar olduğunu bilirsinizmi?Fırfırlı paltarlar, şifon köynəklər, dekoltelər və cürbəcür dikdaban ayaqqabılar...Xüsusilə bir dənə dəri ,rəngi dikdaban ayaqqabınız mütləq olsun.\nVə qara gecə paltarları...\nİstər mini, istər uzun... Xüsusi bir dəvətdə uzun-uzadı nə geyəcəyinizi düşünməyinizə ehtiyac yoxdur. Qarderobunuzda bir dənə qara paltarınız mütləq olmalıdır.Bir də özünüzə yaraşdırdığınız rəngdə bir neçə paltarınız da olsun... Zümrüd yaşılı, gecə mavisi, qan qırmızı kimi...\nÖzünüzə bunu tez-tez xatırladın və modanı izləməkdən imtina etməyin. Bəhs etdiyimiz 30 yaşlar klassiklərinə trendlərə uyğun parçalar əlavə edin.Başdan aşağı dəbli olmaq məcburiyyətində deyilsiniz.Lakin, tamamilə də köhnə qarderobunuza bağlanıb qalmayın.Bu mükəmməl yaşların dadını çıxarın.\ncook gozel secimdi denicem\n30 яси оланнар уцун суперди.\n10 iyun 2016 14:35\nGeyim, zövq azad seçimdir.Kim necə istəyir geyinsin,özü bilər...\n4 may 2016 23:53\nAvropa qadinlarin nezerde tutur yeqin\n4 may 2016 15:57\n30 yaşım var yaşıma uyğun geyinməyə çalışrıam. Yəni mənimindi durub 18 yaşlı yeni0yetmə kimi geyinməyim gülünc olar. Belə geyinənlərə isə pis baxıram))Zövqsüzlükdür bir növ.\n3 may 2016 12:07\nBəs 40 yaşındakı xanımlar necə geyinməlidirlər?\n3 may 2016 11:14\nallah qadinlarimizi her yasda gozel ve bakimli kilsin amin kizlar 30 yas guzeldir onu koruyana\n3 may 2016 10:48\n30 yaşın astanasındayam. Ancaq geyim tərzimdə nəsə dəyişdirməyi düşünmürəm. Bəzi məsləhətlər isə nəzərimdədir.\n3 may 2016 09:41\nHansi yawda olmagina baxmayaraq, qadin geyimini bilmelidir, melumat ucun tewekkurler.\n30 dekabr 2014 02:28\n30 YASIM OLANDA GEYINEREM\nbes qisa boy xanimlar nece paltarlar geyinmeli?zehmet olmasa etrafli yazin.\ngeyindiyim geyimləri yaraşdırıb geyinirəm necə deyərlər həm yaşıma həm başıma uyğun olmalıdı gözəl araşdırmadı davamlı olsun\n17 aprel 2013 15:10\n8 aprel 2013 10:27\nMaraqlı idi,qadın yaşından aslı olmayaraq bir balaca özünə fikir versə çox gözəldir\n6 aprel 2013 19:36\n1 ci geyimde yubkani cox beyendim.ve 3 cu geyimi beendim.\n3 aprel 2013 22:26\nMaraqli xeberler idi. nezerimde saxlayaram Duygu baci...\n3 aprel 2013 21:58\nMenim de 30 yawima hele 7 il var. evvelceden twk\n3 aprel 2013 21:37\n30 yawima hele qalib,boluwduyun ucun sag ol..\n3 aprel 2013 10:54\nSalvardan varimdir,amma meni daha kok gosterir giyinende.xeber ucun cox sag ol gozelim.\n2 aprel 2013 13:48\nS.S.90...S A M I R...,\nheri duz deyirsiz\n2 aprel 2013 11:46\nMENIM 30 YASHIMDAN 2 IL KECIB\n1 aprel 2013 22:41\nŞahzadə Harri Meqana XƏBƏRDARLIQ ETDİ-FOTO (1)


Ağ Kəpənək (8-ci bölüm) » Qadınla.Com - Qadınlar Birİncidir!\nTarix: 13-06-2021, 08:00\nMaşından aşağı düşdüyümüzdə, məni dünən axşamki olan yerə gətirdiyini başa düşdüm. Ətrafda başqa bir tikili yox idi. Hər yer boş idi. Gözümə sataşan sey sadecə, iki xarici maşın oldu. Markalarının nə olduğunu tam bilməsəmdə, bahalı olduqları dəqiq idi.\nFiko dəmir qapını açıb "Keç içəri" dedi. Yenə bu lənət yerə daxil olacaqdım. Bu dəfə başıma nələr gələcəkdi? İçəri addım atdım. İçəri keçməyim ilə dünən mən olduğum yerdə, yerə çöküb oturan Jaləni gördüm. Yanında Rüfət ilə Sevda vardı. Qarşısında isə Sərdar və iki adamı...\nBu görüntü qarşısında dəhşətə gəldim. Onlarıda tutmuşdu? Onların nə günahı vardı?\nİrəli addım atıb yeridikcə, ayaqlarım sözümə baxmırdı. Sərdar dönüb arxaya baxdı. Məni gördüyündə "Gəl, bizdə səni gözləyirdik" dedi. Yanından düz keçib Jalənin yanına getdim. Jalənin üzündən necə qorxduğu görünürdü. Amma Rüfət və Sevdanın üzündə hec nə hiss olunmurdu. Hətda hər ikisidə qara geyinmişdi.\nJaləni özümə tərəf çəkib qucaqladım. Titrəyən səsi ilə "Bunlar kimdi? Nə istəyirlər bizdən" dedi. Ona bunlar bizim əcəlimizdi deyə bilmədim...\n"Sən necə adamsan?! Mən bəs etmədim sənə? Bunları niyə tutmusan! Jalədən, Rüfətdən, Sevdadan nə istəyirsən?!" dedim, Rüfətlə Sevdaya baxarkən. Rüfət gözlərin məndən qaçırtsada, Sevda dimdik gözlərimə baxırdı. Qulağıma bir gülüş səsi gəldi. Sərdarın səsi idi bu.\n"Sənin hələdə o boş beyninə daxil olmayıbki, Sevda və Rüfət mənim adamımdı?" dedi\nEşitdiyim həqiqət tüklərimi biz - biz etdi. Əsl dəhşət bu idi. Mənim hiss etdiyim hər sey düz imiş. Onlar hec də yaxşı insan deyilmişlər.\n"Niyə etdiz belə bir sey! Bir insanın qəlbindən oyuncaq kimi istifadə etdiyinizdə hecmi vicdanınınız sızlamadı?!" dedim\nMən niyə boşuna danışıb, özümü yorurdum. Mən burda kim başa düşəcəkdi?\n"Bizim məsələmiz bu deyil. Biz əsas məsələyə gələk. Sən dünən axşam evdə niyə hec nə deməmisən? Desəydin, Aydın üstümüzə gəlmiş olacaqdı. Demədiyin üçün bu gün bonus olaraq, bu siçana bənzəyən qızıda villamıza dəvət etdik. Hər sey öz günahındı" dedi\nJalədən ayrılıb ayağa qalxdım. Sərdarın tam qarşısına keçib, dik duruşumu pozmadan onun qarşısına keçdim. Yox, mən qorxusuz deyildim. Qorxum var idi. Amma bu qorxumu ona bəlli etsəydim, işlər daha pis olacaqdı. İndiki tək deyildim. İndi canımdan çox sevdiyim insan yanımda idi. Və Jalənin çox qorxduğuna adım kimi əmin idim. "İstəyin, nədi məndən" dedim, qorxusuzca.\n"Borcunuzun bir miqdarı ödəmək üçün əlinə şans düşüb. Bizə kömək edəcəksən"\n"Bizim pis işlərdən birini görəcəksən"\n"Etməsəm nə olacaq"\n"Etməsən arxadaki qız daha çox qorxacaq"\n"Sənin məqsədin nədi hə?! Nə istəyirsənsə, məndən Aydından istə. Günahsız insanları bu söhbətə niyə qatırsan!"\n"Sən şansını çox zorlayırsan. Və mən belə seyi sevmirəm!" deyə səsinin tonun qaldırdı. Dönüb arxaya baxdığımda Jalədə ayağa qalxdı. Mən tərəfə deyildə, Rüfətlə Sevda tərəfə gedib onlara baxdı.\n"Sizə evimizi açmışdıq... Sizlə yeməyimizi bölüşmüşdük biz. Bizə bunu niyə etdinizki? Hamısı bu adama görə imiş? Onun kuklası olmağa dəyər?" dedi\nJalənin canı yanmasaydı, bunları deməzdi. Ağlayış səsini eşitdiyimdə, mənim canım daha çox yandı. Haqq dedikləri sey, zalımın əlində güclü idi. Bizim deyil...\n"Bir azdan sənin çox sevdiyin Lenanda, bizim kimi kukla olacaq! Sən bu saf başla bu yaşa gəlib necə çatmısan hec bilmirəm!" dedi Sevda.\nDaha dözə bilmirdim. Hər sey üstə - üstə gəlmişdi. Bu qədərinə dayanmağına gücüm çatmazdı.\n"Jaləni buraxın getsin. Mənlə nə işiniz varsa hamısını edəcəm. O getməlidi... Burda qala bilməz" dedim\n"Mənlə bazarlıq etməyi kəs!"\n"Dediyin hər seyi edəcəm. Daha nəyi başa düşmək istəmirsən!" deyə, özümə mane ola bilməyib səsimin tonun yüksəyə qalırdım.\n"Sənin bu qorxusuzluğun məni dəli edir!" deməsi ilə, əllərini saçlarıma keçirtdi. Saç uclarımı əlinə dolayıb dartamağa başladı. Dünən axşam Aydının oxşadığı saclarım, indi tel dibinə qədər ağrıdan qıvrılırdı. Sənə nifrət edirəm, Sərdar... Sən ən böyük nifrəti haqq edirsən!\n"Səsinin tonuna diqqət elə! Yoxsa gələn dəfə yolmağa saçın belə olmayacaq!" deyərək əlini saçımdan çəkib məni yerə itələdi. Üzü üstə yerə dəydim. Jalə əlimdən tutub üzümə baxdığında, ona gülümsədim. Oysa, sac diblərimin ağrısından özümə yer tapa bilmirdim.\n"Fiko, Amil ilə sən bu qızların başının üstündə qal. Vaxtı çatanda sənə zəng edəcəm. Qorxusuz qızı yanıma gətirərsən. Digər qalanları mənlə gedir" dedi\nGetdilər... Getməkləri ilə Amil adında olan oğlan bizi bir küncə gətirib hər iki əlimizi qarşıya gətirərək, biləngimizdən möhkəmdən sıxıb bağladı. Mənim əlim bu qədər incidirdisə, Jalənində əli inciyirdi. Acısına dözə bilmədiyini gözlərindən görürdüm. Gözlərindən yaşlar yanağına bir - bir axmağa başladı.Jalə ağladığında dayanmırdı. Hələki, bu vəziyyətində hec dayanacağını düşünmürdüm.\n"Jaləm, gözəlim ağlama. Hər sey düzələcək. Sən axşama çıxıb evə gedəcəksən" dedim\n"Sən? Sənə nə olacaq? Nə vaxta qədər bizim üçün belə fədakarlıq edəcəksən. Bir azda özünü düşün, bizi deyil"\n"Biz bir ailəyik. İnsan ailəsini necə düşünməsin?"\n"Bizi Aydın düşünmədi... Aydın bizi bilə - bilə odun içinə atdı. Bizdə indi o odun içində yanırıq. Mən indi evimizdə, sən işində ola bilərdin. Amma indi ətrafa bax Lena. Biz hardayıq?!" dedi ağlayış səsi artaraq. Mən onun ağlamasına dözə bilmirdim. Əlimdəndə hec bir sey gəlmirdi. Mən hec bu qədər çarəsiz olmamışdım...\nFiko onları yola salmaq üçün çölə çıxmışdı. İndi içərdə idi. Jalənin ağlamaq səsi onu bezdirmişdi.\n"Lena bu qızın səsini kəs! Həyatda ən nifrət etdiyim sey ağlamaq səsidi!" dedi\nKəsə bilməyəcəkdim... Bu əllər bağılı olarkən, mən hec nə edə bilməzdim. Həm Jalədə susmağa niyyətli görünmürdü. Jalə isə sanki acığa daha möhkəmdən ağlamağa başladı. Fiko əlini saçlarıma keçirib "Sus! Sus daha! Uşaq kimi nə ağlayırsan!" dedi. Jalə ağlamasını azca dindirib, iç çəkdi. Ona yaşlı gözləri ilə baxdı. Fiko bu baxışları görüb onun yanına gələrək aşağı çökdü.\n"Nə? Niyə elə baxırsan indi" dedi\nJalə bu sözü gözləyirmiş kimi, yenidən ağladı. Onun ağlamaq krizi tutmuşdu... "Ağlamağa davam etsən, ağızını bağlayacam!" dediyində, daha çox sakit qala bilmədim bu görüntüyə\n"Onun ağlamaq krizi var. Ağladığında susmur. Gözüdə hec nəyi görmür" dedim\n"Ee? Bəs indi bu axşama qədər belə ağlayacaq? Mən məcburam onun ciy - ciy səsini çəkməyə?!"\n"Xoş danışsan, bəlkə susar"\n"Xoş danışmaq? İşim gücüm qutarıb, ağlayan qızın oturub nazın çəkəcəm? Nə edirsən et, bu qızı sakitləşdir!"\n"Onu yalnız şokalad sakitləşdirə bilir..." dedim son çarəni bu olaraq görüb. Akif hər zaman belə olanda ona şokalad alardı. Oda şokaladı yeyib sakitləşərdi.\n"Amil get ən yaxın marketlərdən birinə. Nə qədər şokalad var hamısını al gətir. Tez ol!" dedi\nHəqiqətən şokalad aldırırdı... Amilin getməsi ilə Jalənin ağlamaq üzünə yapışan saçlarını qulaq ardına verməyə başlayıb "Bax balaca indi şokaladın gələcək. Hec olmaya şokalad gələnə qədər ağlama" dedi\n"Başına silah dayasam necə? Onda da yeməyəcəksən?!"\n"Şərəfsizdə de tam olsun"\n"Vallah sizin bu cəsarətiniz mənim gözlərimi yaşardır. Deyəsən, məndə sənə qoşulub ağlamalı olacam"\n"Mənim niyə ağladığımı bilirsən?"\n"Yox! Əlim... Əlim çox möhkəm bağlanıb. Ağrıdır..." dedi. Ah, mənim gözəlim...\n"Neçə saatdı bunu niyə demirsən? Dilin yoxdu sənin?!" deyə, Fiko hirslə danışıb Jalənin biləyinə bağlanmış ipi açmağa başladı. Bu sırada Amildə içəri gəldi. Dediyi kimi marketdə hec bir şokaladı qoymamışdı. Fiko ipi açıb, Jalənin qızarmış biləylərinə baxdı. Nə qədər sıxmışdısa...\nAmil "Aldım" deyib Fikonun yanına gəldiyində, Fiko sərt - sərt ona baxıb "Zəhər aldın! Dərd aldın! Heyvan! Qızın qolun nə qədər sıxmısan! Mən neçə saatdı buna görə, bu qızın ağlamaq səsinə məruz qalmışam! İtin biri it!" dedi. Əlin atıb şokaladlardan birini əlinə alaraq açıb Jaləyə uzatdı. Jalə isə şokaladı almayıb mən tərəfə çöndü. Fiko dərindən nəfəs alıb "İndi nə? İndi nə, maniyə qaldı?!" dedi\n"Lena... Lenanında ipin açın"\n"Başqa hec nə... Açmasan ağlayacam yenə"\n"Təmiz zibilin içinə düşmüşəm bu dəfə. Təmiz zibildəyəm ha!"\n"Sizə zibil demədim mən! Düşdüyüm bu vəziyyətə dedim! Amil Lenanında əllərin aç"\n"Amma Sərdar bəy əllərinin bağlı olmasını dedi. Açmaq olmaz" dedi Amil.\n"Sərdar var burda? Sərdar bizi güdür nə etdiyimizi? Aç deyirəmsə, aç! Qaçacaq halları yoxdu"\nAçmışdı. Mənimdə əlimi açmışdı. Əlimin ipi açılar açılmaz Jaləni qucaqlamışdım. Saatlar beləcə keçmişdi. Amilin gözü Jalənin üstündə idi. Baxışını hec sevməmişdim. Jalə isə şokaladlarını yeməklə məşğul idi. Az sonra nə olacağını bilmirdim. Mən Fiko ilə gedəcəkdim. İşim bitənə qədər Jalə burda qalacaqdı. İşimin nə olduğunu belə bilmirdim. Sevda ilə Rüfətin Sərdarın adamın çıxdığı düşüncəsi ağılıma oturmuşdu. Sabirin qırıq ürəyi bir daha yenə qırılırdı. Həyat bizi valideyinsiz qoyaraq ən böyük zərbəsini vurmuşdu. Birdə üstünə bu gəlmişdi. Necə dayancaqdı Sabir bu vəziyyətə?\nVaxt gəlib çatmışdı. Fiko ilə məkandan çıxıb maşınına mindik. İçim içimi yeyirdi... Jalə tək qalmışdı. Maşını işə saldığında "Sey..." deyib susdum.\n"Sözünü de" dedi\n"Jalə tək qaldı"\n"Tək deyil, Amil ilədi"\n"Məndə ondan qorxuram"\n"Beynində nə düşünmüsən?"\n"Amilin baxları baxış deyildi... Jalə qorxar ondan"\n"Hiss edirəm, içində bir yerlərdə səndə mərhəmət hissi qalıb. Xahiş edirəm səndən, hətda yalvarıram Jaləni O, oğlan ilə tək qoyma"\nƏlini rola möhkəmcə çırpıb maşından aşağı düşdü. Onun düşməsi ilə məndə aşağı düşdüm.\n"Düş qabağıma!" dedi. İndi içimə rahatlıq çökdü. Dəmir qapını özüm itələyərək içəri keçdim. İçəri keçdiyimdə Amili Jalənin üstündə görməyim ilə, bütün bədənim titrədi. Ya Fiko geri qayıtmasa idi? Ya mən, bu baxışları vaxtında tuta bilməsəydim? Bizim başımıza daha nə gələcəkdi...\nFərəhin şansı (5-ci bölüm)


İlhamə: “2000-ci ildə Yasamaldan deputat seçilmişdim. Mandat da evimdədir” – AÇIQLAMA\n28 Aprel 2015 - 09:32\n“2000-ci ildə Yasamal rayonundan seçkilərə qatıldım. Günorta saat üçdə artıq deputat seçilməyim dəqiqləşmişdi. Sadəcə nankor, haram insanlar axşam saat 7-də mənim bülletenlərimi yandırdılar. Səhərədək yazıb-pozub, özlərinə iş qurdular və cəzanını da çəkdilər”.\nStrateq.az bildirir ki, bu barədə ölkə.az saytına müsahibəsində xalq artisti İlhamə Quliyeva deyib.\nOnun sözlərinə görə, seçici səslərini əksrətiyyətini toplasa da mandat almasına imkan verilməyib. “Yasamal rayonunundan namizədliyini vemrişdim, bu rayonun sakiniyəm. Hamı da bilir ki, beş nəfər namizəddən ən çox səs toplayanı mən idim. Onsaz da millət vəkillərinin görə bilmədiyi işləri mən görürəm”.\nİ. Quliyeva “bu seçkilərdə namizədliyinizi verəcəksiniz?” sualınıa”heç vaxt” deyə cavablandırıb. “Onsuz da millətin nümayəndəsiyəm, bəzi millət vəkilləri mənim gördüyüm işləri görə bilmirlər. Mən onsuz da millət vəkili səviyyəsində olan insanam. öz layihələrim var. 4-5 il əvvəl cənab prezident mənə demişdi ki, sənədlərini hazırla, millət vəkilliyinə namizədliyini ver. Dedim çox sağ olun böyük insan, sizə çox minnətdaram. Bir dəfə namizədliyimi verdim, keçdim də, mənə qurğu qurdular da, cəzasını çəkdilər də. Adam bir dəfə palçığa batar. Mən xalqımın millət vəkiliyəm. Birinci dəfə millət vəkili seçildim və onun mandatı indiyədək mənim evimdədir”.


Miqrasiya Xidməti Qobustanda səyyar xidmət təşkil edib » Newscenter.az\nMiqrasiya Xidməti Qobustanda səyyar xidmət təşkil edib\nNewscenter.az.12.04.2019. Ölkədə qanunsuz miqrasiyanın qarşısının alınması və vətəndaşsızlıq hallarının aradan qaldırılması məqsədi ilə Dövlət Miqrasiya Xidmətinin Ağsu regional miqrasiya idarəsinin xidməti ərazisinə daxil olan Qobustan rayonunun dağlıq və ucqar yaşayış məntəqəsi olan Xilmilli kəndində səyyar xidmət təşkil edilib.\nNewscenter.az-a Xidmətdən bildirilib ki, Xilmilli kənd icra nümayəndəliyinin inzibati binasında ümumilikdə 25 nəfərə səyyar xidmət göstərilib. Həmin şəxslərin sənədlərinə baxış keçirilib, onlarla fərdi maarifləndirici söhbətlər aparılıb, ölkədə yaşamalarının leqallaşdırılması məqsədilə hüquqi bağlılığı olduğu dövlətin ölkəmizdəki səfirliyindən müvafiq arayışlarla təmin olunduqdan sonra digər sənədlərlə Dövlət Miqrasiya Xidmətinə müraciət etmələri tövsiyə olunub.\nYunanıstanda milli musiqi alətlərimizin təqdimatı keçirilib 18 fev 2019, 16:09


Peşəkarlıq və ləyaqət nümunəsi » Reyting.az\nPeşəkarlıq və ləyaqət nümunəsi - Foto\nTarix: 12-01-2020 10:56 | Bölmə: Akif CABBARLI\nVaxtilə Azərbaycan Teleradio Verilişləri QSC-də bir yerdə çalışdığım, hazırda “Mir” Dövlətlərarası Teleradio Şirkətinin Azərbaycan Milli Nümayəndəliyinin direktoru olan İlqar Paşazadə ilə budəfəki Yeni il bayramlaşmasında möhtərəm həmkarım sonda xatırlatdı:\n“Unutmamısansa, yanvarın 12-si sənin dostunun doğum günüdür – 90 illik yubileyini qeyd edəcəyik”. Söhbət İlqarın atasından və mənim köhnə dostumdan - bir vaxtlar Azərbaycan Radiosuna rəhbərlik etmiş, peşəkarlığı və xeyirxahlığı ilə çoxumuzun ustadı olmuş unudulmaz media təşkilatçısı Tahir Paşazadədən gedirdi.\nDərhal ürəyimdən keçirdim ki, uzun illər çox sayda teleradio jurnalistinə yoldaşlıq, həmkarlıq və dostluq dərsi keçmiş Tahir müəllimilə bağlı təəssüratımı “Xalq qəzeti”nin oxucuları ilə də bölüşüm. Beləliklə, ötən əsrin 70-ci illərində Azərbaycanın ictimai-siyasi həyatında özünün xüsusi çəkisi ilə seçilən teleradio jurnalisti, rəhbər işçi, haqq və ədalət keşiyində mərd əsgər kimi dayanan, tabeliyində çalışanların qədrini bilən, hətta onlarla dostluq etməyi bacaran bir insan kimi tanıdığımız Tahir Paşazadənin şərəfli ömür yoluna, bioqrafiyasına nəzər salaq.\nİkinci ali təhsildən sonra Bakıya qayıdan perspektivli jurnalist 1972-1976-cı illərdə Azərbaycan Dövlət Televiziya və Radio Verilişləri Komitəsi partiya komitəsinin katibi işləyib. Həmkarımız həmin dövrdə iki dəfə 26 Bakı komissarı (indiki Səbail) Rayon Sovetinin deputatı seçilib. Teleradio sahəsində yetkin kadr kimi formalaşmış Tahir Paşazadə 1976-cı ildən Azərbaycan Dövlət Telerdio Komitəsinin sədr müavini vəzifəsinə irəli çəkilib.\nİlqar müəllim də, bu sətirlərin müəllifi də yaxşı xatırlayır ki, Tahir müəllimin və onun fədakar dostlarının xeyirxah missiyasının ardıcıllığı və möhkəm özüllərə söykənməsi nəticəsində ötən əsrin 70-80-ci illərinin jurnalistikasında əsl milli ruh hökm sürür, gənclərdə azərbaycançılıq hissi aşıb-daşırdı. Belə insanların vaxtilə düşündükləri, lakin müəyyən səbəbdən həyata keçirə bilmədikləri ideyalar bu gün Azərbaycan Televiziyası və Radiosunda uğurla reallaşdırılır.\nTahir Paşazadə yaxşılıq etməyi, imkansızlara əl tutmağı özünün həyat idealına, yaşam tərzinə çevirmişdi. Heç unutmaram, 1978-ci ilin payız ayları idi. Bacımın həyat yoldaşı xidməti ezamiyyət zamanı xəstələnib Ukraynanın Xarkov şəhərindəki hərbi hospitallardan birinə yerləşdirilmişdi. Xəstənin yanına getməyə isə maddi imkanım yox idi. Qohumların gümanları yalnız mənə gəlirdi. Xeyirxah insan olan baş redaktorumuz Valid Sənanin izahatı ilə sədr müavini Tahir Paşazadə məni diqqətlə dinlədi. Sonra Valid müəllimə dedi ki, bəlkə, elə Akifi Xarkova on günlüyə ezamiyyətə göndərək, necə deyərlər, həm ziyarət, həm ticarət.\nTahir müəllimsiz keçən illər indi məndə belə bir qənaət yaradır ki, bu insan əsl ziyalı, milli-mənəvi dəyərlərimizin yorulmaz keşikçisi, yüksək mədəniyyət sahibi idi. Onun yaradıcılıq irsi cəmiyyətdə yaxşı mövqe tutmaq, insanlarla işləmək üçün həyat və yaradıcılıq örnəyidir. Sağ olsaydı, bu gün 90 yaşını doğmaları, dostları ilə bir yerdə qeyd edəcəkdi. Əvəzində, xatirəsini dərin ehtiramla yad edir, Allahdan ruhuna rəhmət diləyirik.


"Qəbələ"nin daha iki futbolçusu "Sabah"da - RƏSMİ | Report.az\n"Qəbələ"nin daha iki futbolçusu "Sabah"da - RƏSMİ “Qəbələ”nin daha iki futbolçusu “Sabah” klubuna transfer olunacaq.\n4 İyun , 2020 13:00\n“Qəbələ”nin daha iki futbolçusu “Sabah” klubuna transfer olunacaq.\n"Report" əyalət təmsilçisinin rəsmi saytına istinadən xəbər verir ki, bunlar 18 yaşlı Samir Məhərrəmli və 19 yaşlı İdris İnqilablıdır. Yarımmüdafiəçilərin paytaxt klubuna keçidi ilə bağlı razılıq əldə olunub. Onlarla müvafiq olaraq, 3 illik və 4 illik müqavilələr imzalanıb.\n“Qəbələ” və “Sabah” arasında razılaşma 2019/2020 mövsümünün ardından qüvvəyə minəcək. Həmin vaxtdan Məhərrəmli ilə İnqilablı karyerasını Bakı təmsilçisində davam etdirəcək.\n“Qəbələ” Futbol Akademiyasının yetirməsi olan yarımmüdafiəçilər Azərbaycanın 21 yaşadək futbolçulardan ibarət milli komandasının üzvləridir. Hər iki oyunçu UEFA Gənclər Liqasında “Qəbələ”nin formasını geyinib. İnqilablı cari mövsümdə əsas komandada da debüt edib. O, “qırmızı-qaralar”ın heyətində 4 matç keçirib.\nQeyd edək ki, bir müddət öncə Amin Seydiyevin də 2019/20 mövsümü başa çatdıqdan sonra “Sabah”a transferi ilə bağlı razılıq əldə olunub.\nRus versiyası Еще два футболиста "Габалы" перейдут в состав "Сабах"


Bu məktəblər bağlandı - Təhsil xəbərləri - - OV\nBu məktəblər bağlandı\nUzun illər potensial şagird tutumundan dəfələrlə az şagird sayı ilə fəaliyyət göstərdiyinə və perspektivdə şagirdlərin artımı proqnozlaşdırılmadığına görə 152, 172, 88 saylı məktəblərin fəaliyyəti dayandırılıb.\nFaktXəbər-in verdiyi məlumata görə, bu barədə Bakı Şəhəri üzrə Təhsil İdarəsinin 1 illik fəaliyyətinə dair hesabatında qeyd edilib.\nBildirilib ki, görülən işlər Bakı şəhərində ümumtəhsil müəssisələrinin rasionallaşdırılması və təhsil infrastrukturunun səmərəli istifadəsi tədbirləri çərçivəsində aparılıb.\nFəaliyyəti dayandırılan məktəblərdəki şagird və müəllimlər yaxın məktəblərə yerləşdirilib. Binalarında əsaslı təmir və tikinti işləri aparılan digər təhsil müəssisələri isə bu məktəblərin binalarında yerləşdirilib.\n189, 190 saylı məktəblər və 5, 292 saylı məktəblər isə ərazi baxımından yaxın yerləşməsi və birində nəzərdə tutulduğundan artıq, digərində isə az şagird təhsil aldığı üçün şagird sayının balanslaşdırılması, idarəetmənin təkmilləşdirilməsi və optimallaşdırılması üçün birləşdirilib.\nBu səhifə 1819 dəfə baxılıb